Eksperti: Sve veće napetosti između Amerike i Kine, novi Hladni rat na pomolu\nAmerički predsednik Donald Tramp prilikom susreta sa kineskim predsednikom Ši Đinpingom na samitu G20 u Osaki, u Japanu, 29. juna, 2019. Foto:Rojters/Kevin Lamark\nKineski lider Ši Đinping "očigledno je slepi sledbenik bankrotirane totalitarne ideologije", izjavio je držvni sekretar Majk Pompeo u najnovijem govoru u Predsedničkoj biblioteci i muzeju Ričarda Niksona u Jorba Lindi, u Kaliforniji.\nPompeo je posvetio ove godine niz govora Kini, ističući ono što smatra kršenjem međunarodnih normi od strane Pekinga, uključujući najnoviju eskalaciju trgovinskih tenzija, sporove u vezi sa tretmanom Ujgura, muslimanske manjine u pokrajini Šindjijang, budućnost Hong Konga, kao i postupke Kine u vezi sa koronavirusom.\nGovor šefa američke diplomatije u Kaliforniji, nazvan „Komunistička Kina i budućnost slobodnog sveta“, usledio je na kraju niza nedavnih obraćanja visokih američkih zvaničnika sa istim fokusom na izazov od strane Kina.\nSavetnik za nacionalnu bezbednost Robert O Brajen, direktor FBI-ja Kristofer Rej i sekretar za pravosuđe Vilijam Bar ukazali su na negativne aspekte kineske politike, posebno špijunažu i krađu intelektualne svojine na američkom tlu.\nOko 10.000 FBI istraga o kineskoj špijunaži je u toku, dok se svakih na deset sati pokreće nova. Američke kompanije su, pri tom, upozorene da krše zakon u poslovanju, jer igraju ulogu zastupnika kineskih interesa na tlu SAD.\n“U globalizovanom svetu, američke korporacije i univerziteti mogu da veruju da su globalne, a ne američke institucije. Međutim, trebalo bi da imaju u vidu da su uspele, pre svega zahvaljujuči američkom sistemu slobodnog preduzetništva, vladavini zakona i bezbednosti koju im američka ekonomska, tehnološka i vojna moć pruža,” podsetio je Bar.\nKina će uzvratiti sopstvenim arsenalom, predviđaju mnogi eksperti, među njima i dugogodišnji stručnjak za Kinu, Dejvid Lempton.\n“Pokušaće da mobilišu svoje prijatelje širom sveta, kao i zemlje koje traže srednji put između Sjedinjenih Država i Kine. Koristiće, takođe, svoje ekonomske i trgovinske odnose u svetu za kontra-pritisak. Isto će učiniti u ključnim američkim ekonomskim sektorima, naročito u poljoprivedi, koja izvozi u Kinu. Nastaviće da zatvaraju američke konzulate u Kini, kao i druge vredne američke objekate", kaže Lempton.\nKina će uzvratiti sopstvenim arsenalom: Dejvid Lempton\nLempton, inače direktor Centra za kineske studije na Univerzitetu Džons Hopkins, kaže da Peking neće “koristiti samo jedan instrument.”\n“Mislim da će vrlo hladnokrvno sračunati šta im je u interesu, i koji alat može naneti najviše bola američkoj strani", smatra on.\nIronijom slučaja jednu od glavnih kineskih poluga za pritisak predstavjaju sami američki mega-kapitalisti koji posluju sa Kinom, ukazuje šef vašingtonskog Instituta za Ekonomsku strategiju, Klajd Prestovic.\n“Tim Kuk, prva ličnost Epla je vrlo moćan akter u Vašingtonu. Sva su mu vrata otvorena sve do Bele kuće i Kongresa. Međutim, Tim u Kini nema nikakav uticaj. U stvari, brojne velike kompanije u svetu, koje posluje sa Kinom, u izvesnom smislu pretvorene su u kineske taoce. Vidimo kako se Mercedes Benc izvinio što je slučajno upotrebio ime Dalaj Lame u reklami, koja uopšte nije viđena u Kini. Isto tako, vazdušne kompanije, nigde ne publikuju tajvansku prestonicu Tajpej, kao svoju destinaciju, mada održavaju redovne linije širom Tajvana", podvlači Prestovic.\nJednu od glavnih kineskih poluga za pritisak predstavljaju sami američki mega-kapitalisti: Klajd Prestovic\nNedavna istraživanja Instituta Huver na Univerzitu Stanford, pokazuju da i u američkim akademskim redovima sve više vlada samocenzura, dodaje Prestovic.\n"Glavni razlog su vize potrebne za odlazak u Kinu - autocenzura je postala uobičajena pojava", ukazuje Prestovic.\nNakon početnog ekonomskog otvaranja prema Kini, započetog na osnovu susreta Ričarda Niksona i Ču Enlaja 1972, postepeno se došlo do ideje o udruživanju američkih i kineskih zvaničnih struktura, kaže Lempton.\n“Imali smo teoriju o uspostavljanju što više birokratskih veza između ekvivalentnih birokratskih struktura u Kini i Americi. Dakle, ideja je bila da američka agencija za ekološka pitanja (EPA) uspostavi odnose sa kineskom EPA ili da američki sekretarijat za finansije uspostavi odnose i dijalog sa kineskim ministarstvom finansija", podseća Lempton.\nPotonje administracije sledile su tu filozofiju - ukazuje taj stručnjak.\n"Sledeći tu filozofiju, administracija Džimija Kartera je 1978, a posle njega još više administracija Bila Klintona, pokrenule su i pojačale uzajamno povezivanje američkih i kineskih birokratskih službi - od diplomatije, bezbednosti do obrazovanja. Sve pod parolom “konstruktivnog angažmana", kaže Dejvid Lempton.\nSa administracijom Donalda Trampa i sve većim kineskim uticajem na američkom unutrašnjem planu nastupila je promena, nastavlja Lempton.\n“Trampova administracija je zadužila svaku od sastavnih delova ukupnog birokratskog aparata da izgura Kinu. I zato mislim da je ono što stvarno vidimo preokret celokupne filozofije angažovanja sa Kinom, suprotno od onog što bih nazvao konstruktivnim angažmanom", ukazuje Lempton.\nNa pitanje kako i kuda dalje, dvojica američkih eksperata slično odgovaraju: utakmica koja sledi između dve supersile biće usredsređena na sektor ključne transformativne tehnologije, kao što su kvantna i tehnologija 5G, kao i dalji razvoj veštačke inteligencije.\nObojica ne sumnjaju da u toj trci američka strana pobeđuje, naročito u novim promenjenim uslovima u kojima Kina više ne može putem krađe intelektualne svojine i ucene da stiče prednost u sektoru u kojem je Amerika uvek bila superiorna.\nDržavni sekretar Majk Pompeo u tom istom cilju okuplja brojne američke saveznike s druge strane Atlantika, ali i u susedstvu Kine. On ne krije da postojeća američko-kineska konfrontacija ima odlike Hladnog rata 2.0.


PREDRATNO STANJE: SAD izašle iz UNESKA, klimatskog i iranskog sporazuma, i sada Saveta UN-a.. (VIDEO) | Web-Tribune.com\nHome / TEMA DANA / PREDRATNO STANJE: SAD izašle iz UNESKA, klimatskog i iranskog sporazuma, i sada Saveta UN-a.. (VIDEO)\nPREDRATNO STANJE: SAD izašle iz UNESKA, klimatskog i iranskog sporazuma, i sada Saveta UN-a.. (VIDEO)\nJoš od kada je američki predsednik Donald Tramp izabran za tu poziciju, svetski mediji su pisali da više ništa neće biti isto. Mnogi su strahovali šta će se dogoditi ako jedna osoba bez iskustva zauzme predsedničko mesto, a sada neki ističu da su njihovi strahovi itekako bili opravdani.\nČini se da svet više nije isto mesto kao pre američkih izbora 2016. godine i da američka administracija donosi dosta iznenađujućih odluka, koje sa druge strane utiču na sudbinu celog sveta.\nIako su i pre bili izuzetno dominantni, sada deluje da gledaju isključivo svoje interese i da ne mare za posledice koje bi mogle da proizađu iz toga.\nSvetski mediji su već pisali o tome da je Tramp nepromišljen, da vređa države i zvaničnike i da ne ume da se ponaša u javnosti. Čini se da je on čovek koji kada nešto odluči i zacrta, da niko od toga ne može da ga odgovori.\nTakav stav je tokom proteklog perioda doveo do toga da SAD izađu iz brojnih važnih sporazuma i organizacija, što bi moglo da uzdrma mir u svetu.\nOno što su administracije pre njega odlučile i o čemu su pregovarale mukotrpno godinama zajedno sa ostalima, Tramp je jednostavno odlučio da baci niz vodu. Iako je sada novinovan za Nobelovu nagradu za mir, a njegovi republikanci mu predviđaju još jedan mandat, postavlja se pitanje da li će zaista doći do toga ako njegova administracija nastavi u ovom smeru.\nSvetski mediji poput Blumberga i Vašington posta ističu da Tramp upravlja Amerikom kao da je to njegova kompanija. Isto su istakli i stručnjaci za CNBC. On se ponaša kao da je Amerika njegov porodični posao. Napominju da on nema iskustva, da ne poštuje pravila i istitucije i da stvara podeljeno društvo u SAD.\nKakve će posledice sve ove važne odluke imati u budućnosti, ostaje da se vidi, a mi vas podsećamo na niz američkih odluka koje su iznenadile svet.\nPOVLAČENJE IZ TRANS-PACIFIČKOG PARTNERSTVA\nOdmah po dolasku na vlast Tramp je odlučio da se Amerika povuče iz Trans-pacifičkog partnerstva. To je ogroman trgovinski ugovor u koji je bivši američki predsednik Barak Obama uložio dosta truda.\nTaj trgovinski sporazum povezuje Australiju, Brineje, Kanadu, Čile, Japan, Malezija, Meksiko, Novi Zeland, Peru, Singapur, Vijetnam i SAD. Potpisan je 2016. godine u februaru.\nNakon što je Amerika izašla sporazum više nije mogao da stupi na snagu. Kada se Amerika povukla, preostale države su pregovarale o svom sporazumu. Ovo je bio samo početak brisanja svih dogovora i sporazuma koje je postigao Barak Obama tokom svog mandata.\nPOVLAČENJE IZ PARISKOG KLIMATSKOG SPORAZUMA\nU junu prošle godine Tramp je doneo odluku da se Amerika povuče iz Pariskog klimatskog sporazuma za borbu protiv globalnog zagrevanja, koji je potpisalo 2015. čak 195 zemalja, a među njima i Srbija.\nTramp je rekao da će od SAD prekinuti primenu svih ne obavezujućih elemenata Parskog sporazuma. On je na konferenciji za novinare rekao da će SAD početi nove pregovore o vraćanju u Pariski sporazum ili ulasku u neki drugi sporazum o klimatskim promenama.\n– Da bih ispunio svoju obavezu zaštite Amerike i njenog naroda, SAD će se povući iz Pariskog klimatskog sporazuma, ali će započeti sa pregovorima o ponovnom ulasku ili stvaranju novog sporazuma sa uslovima koji odgovaraju SAD. Izlazimo, ali počinjemo da pregovaramo i videćemo da li možemo da stvorimo dogovor koji će biti fer. Ako možemo da obezbedimo fer dogovor, to je u redu, a ako to ne možemo, i to je u redu. Ja sam predsednik Amerike a ne Pariza – rekao je američki predsednik.\nBivši američki predsednik Barak Obama kritikovao je odluku svog naslednika Donalda Trampa da se povuče iz Pariskog sporazuma o klimatskim promenama, ali je izrazio uverenje da će američke savezne države i kompanije nastaviti angažovanije da rade na zaštiti planete, preneo je Rojters.\n– Čak i u odsustvu američkog vođstva, čak i kada se ova administracija priključila šačici nacija koje odbacuju budućnost, uveren sam da će naše države, gradovi i kompanije pojačati napore i učiniti još više da predvode i pomognu u zaštiti jedine planete koju imamo za buduće generacije – naveo je Obama u saopštenju nakon što je Tramp najavio povlačenje SAD iz klimatskog sporazuma.\nEvropska komisija iznela je obećanje da će nastaviti „globalno liderstvo u borbi protiv klimatskih promena“ nakon što su SAD objavile da će napustiti Pariski sporazum o smanjenju emisija štetnih gasova koji utiču na klimu, prenosi AFP.\nDonald Tramp je još tokom kampanje isticao da je protiv Pariskog sporazuma, a to je ponovio i u aprilu ove godine, rekavši da je u pitanju “jednostrani dogovor koji ne donosi benefite Americi”. Tramp je istakao da bi potpuno poštovanje klimatskog sporazuma smanjilo BDP Sjedinjenih Država za 2,5 triliona dolara u narednoj dekadi.\nPOVLAČENJE IZ IRANSKOG NUKLEARNOG SPORAZUMA\nU maju ove godine Tramp je saopštio da se SAD povlače iz iranskog sporazuma, dok je sa druge strane iranski predsednik Hasan Rohani izjavio je da će Iran ostati posvećen multinacionalnom nuklearnom sporazumu iz 2015.\nAmerički predsednik Donald Tramp saopštio je u utorak da SAD izlaze iz sporazuma o nuklearnom naoružanju sa Iranom, koje su potpisale zajedno sa UN-om, Rusijom, Kinom, Francuskom, Velikom Britanijom i Nemačkom 2015. godine.\n– Jasno je da SAD ne mogu da spreče iransku nuklearnu bombu sa sadašnjim sporazumom – rekao je Tramp, prenosi Rojters. On je dodao da će SAD ponovo uvesti sankcije Iranu, i to „najvišeg stepena“. Tramp je dodao i da bi druge zemlje mogle biti sankcionisane.\nNuklearni sporazum sa Iranom je, kako je istakao američki predsednik, trebalo da štiti SAD i saveznike, ali je omogućio Iranu da nastavi da obogaćuje uranijum.\nBivši predsednik SAD Barak Obama smatra da odluka aktuelnog šefa Bele kuće Donalda Trampa da se povuče iz nuklearnog sporazuma sa Iranom predstavlja „ozbiljnu grešku“ koja će umanjiti kredibilitet Amerike u svetu.\nObamina administracija učestvovala je u postizanju sporazuma 2015. godine kojim su Iranu ukinute sankcije u zamenu za obustavljanje razvoja nuklearnog programa.\nObama je rekao da je Trampova odluka da se povuče pogrešna naročito zato što Iran poštuje sporazum, preneo je AP.\nIako je Iran obećao privrženost sporazumu, nakon ove odluke su odlučili da nastave rad na svom nuklearnom oružju. Izrael se od početka protivio ovom sporazumu i jedini je pozdravio ovakvu odluku protiv njihovog „večitog neprijatelja“.\nIZLAZAK IZ UNESCO\nSAD i Izrael su se 2017. godine povukle iz organizacije UN za kulturu, nauku i obrazovanje UNESCO. Stejt department je saopštio da se ta organizacija ponaša neprijateljski prema Izraelu, kao i da su joj potrebne reforme.\nVašington je i ranije optuživao UNESCO za „antiizraelske tendencije“ jer su 2011. u članstvo primljeni Palestinci. Tada su SAD obustavile svoje uplate toj organizaciji, pri čemu su u njen budžet do tog trenutka uplaćivale više od bilo koje druge zemlje. Zato se dug SAD ovoj instituciji do danas uvećao na 550 miliona dolara.\nSAD i Izrael su razočarani i zbog toga što je u julu prošle godine stari grad u Hebronu proglašen za deo svetske kulturne baštine i to kao „palestinska“ baština. Pri tome je – što ih još više iritira – on stavljen i na Crvenu listu ugroženih dobara.\nPalestinci su to ranije više puta tražili stalno optužujući jevrejske stanovnike grada da uništavaju njihove objekte. Izrael smatra Hebron najstarijim delom svog kulturnog nasleđa i optužuje UNESCO za antisemitizam jer „ignoriše 4.000 godina jevrejske istorije“.\nSAD su već jednom istupale iz UNESCO – 1984. godine za vreme predsednika Ronalda Regana i to zbog „antizapadne politizacije i neefikasnog menadžmenta“ u toj organizaciji. Evo kako su najnoviju odluku vlade u Vašingtonu komentarisali nemački dnevni listovi.\nUVEDENE CARINE KINI\nSredinom juna ove godine je administracija američkog predsednika Donalda Trampa objavila spisak kineske robe u vrednosti od 50 milijardi dolara koja će biti podložna povišenoj taksi od 25 odsto, čime će eskalirati trgovinski rat, prenosi AP.\nPredsednik SAD zeleno svetlo za uvođenje carina dao je nakon sastanka sa najvišim američkim ekonomskim zvaničnicima u SAD, prenosi CNN.\n– Trgovina dve zemlje već dugo nije fer, već jako dugo. Takva situacija više nije održiva – rekao je Tramp.\nOn je istakao da trgovina sa Kinom nije fer, pa ju je čak optužio da krade tehnologiju i intelektualnu svojinu od SAD.\nKina je već istakla da će odgovoriti na ovakve poteze SAD i najavila je kontramere, prenosi rt.com.\nRanije je preneto da nove uvozne tarife američkog predsednika Donalda Trampa prete da ugroze globalni trgovinski sistem, izazivajući hitne kontramere drugih zemalja i prouzrokujući štetu američkoj ekonomiji, upozorio je Međunarodni monetarni fond.\nSUKOB SA G7, POVLAČENJE POTPISA SA SAOPŠTENJA\nTramp se zamerio i liderima G7, neposredno uoči samita ove godine u Kanadi. Tu je nastala rasprava između Trampa i lidera Francuske i Kanade, Emanuela Makrona i Džastina Trudoa i to baš oko carina.\nAP podseća da je domaćin samita G7 Džastin Trudo američke trgovinske tarife namenjene njegovoj zemlji nazvao „uvredljivim“ i ocenio da takva taktika nije način na koji dve države, koje su zajedno ratovale u Drugom svetskom ratu, Koreji i Avganistanu, treba da se ponašaju jedna prema drugoj.\nTrampova administracija sukobila se sa Kanadom i oko njegovog insistiranja da 24 godine stari Severnoamerički sporazum o slobodnoj trgovini (NAFTA), u kojem su SAD, Kanada i Meksiko, bude promenjen kako bi bolje služio interesima Vašingtona.\nPredsednik SAD Tramp optužio je kanadskog premijera Trudoa da je „toliko ogorčen“, dok se ova dvojica lidera spremaju za samit G7 koji danas počinje u kanadskoj pokrajini Kvebek.\nTrudo je na konferenciji za novirare poručio da će ostale zemlje da brane svoje industrije i radnike i da će pokazati predsedniku SAD da su njegove akcije neprihvatljive i da šteti čak i svojim građanima.\nKritike na račun Trampa je upitio i predsednik Francuske Emanuel Makron. On ga je optužio za nezakonite ekonomske napade zbog nametanja tarifa u industriji čelika i aluminijuma. Ovaj stav su jednoglasno podržali i drugi lideri iz grupe G7.\nNakon što je Džastin Trudo, kanadski premijer i domaćin skupa, predstavio zajedničko saopštenje u kome se kritikuje protekcionizam i zalaže za modernizovanje Svetske trgovinske organizacije, delovalo je da je do nekakvog kompromisa došlo, međutim, američki predsednik Donald Tramp ubrzo je razuverio svet svojim tvitovima.\nAmerički predsednik Donald Trampje potom povukao je odobrenje sa zajedničkog saopštenja samita G7 optužujući kanadskog premijera Džastina Trudoa za „nepoštenje“ i „lažne izjave“.\nMakron je pozvao je svoje kolege iz G7 da „ne razvodnjavaju zajedničku komunikaciju na kraju samita na uštrb zajedničkih vrednosti prosto samo da bi privoleli Trampa na potpis upozoravajući da je „G6 plus jedan“ mogući ishod.\nPOVLAČENJE SAD IZ SAVETA UN ZA LJUDSKA PRAVA\nOva odluka je povukla još jednu koja je juče dodatno šokirala čitav svet. Amerika je odlučila da se povuče iz Saveta Ujedinjenih nacija za ljudska prava. Odluku je saopštila američka ambasadorka u UN Niki Hejli.\nObjavljujući povlačenje u obraćanju u Stejt departmentu, zajedno sa državnim sekretarom Majklom Pompeom, ona je rekla da se Vašington odlučio na taj korak pošto druge zemlje „nisu imale hrabrosti“ da se priključe američkoj borbi kako bi se reformisalo to, kako je navela, „licemerno telo koje služi samo sebi“.\nAmerička ambasadorka je podsetila da je pre godinu dana jasno stavila do znanja da će SAD ostati u Savetu UN samo „ukoliko se sprovedu suštinske reforme“.\nUz to, Hejli je oštro kritikovala članstvo u Savetu zemalja kao što su Kina, Kuba, Venecuela i DR Kongo, koje su, kako je navela, i same optužene za kršenja ljudskih prava.\nKritikovala je, takođe, Rusiju, Kinu, Kubu i Egipat jer, kako je navela, osujećuju napore SAD da reformišu Savet.\nKritike je uputila i zemljama koje, kako je rekla, dele američke vrednosti i ohrabrivale su Vašington da ostane u Savetu, ali „nisu bile spremne da ozbiljno ospore status kvo“.\nHejli je, takođe, rekla da Savet UN za ljudska prava ima „hronične predrasude protiv Izraela“.\nPrevious SANDŽAK NA UDARU ZELENE TRANSVERZALE: Novi pritisci na Srbiju…\nNext TAČI NAJAVLJUJE BITKU SA SRBIJOM: Tražićemo pomoć NATO-a


OBRAT: ŽENA ZBOG KOJE JE ZATVORENA POŠTA U ZAGREBU NEMA KORONU, SVE JE VELIKI NESPORAZUM | Hayat.ba\nOBRAT: ŽENA ZBOG KOJE JE ZATVORENA POŠTA U ZAGREBU NEMA KORONU, SVE JE VELIKI NESPORAZUM\nTakođer, utvrđeno je i da ona ne boluje od koronavirusa, a papiri jesu od osobe koja je zaražena tim virusom, no koja se – strogo poštujući odluke Štaba civilne zaštite RH – nalazi u svom stanu i ne izlazi izvan tog prostora da ne bi zarazila svoje sugrađane.\nŽena koja je donijela doznake je komšininca koja vodi brigu o zaraženoj osobi i njenoj porodici, a svi se oni nalaze u samoizolaciji poštujući sve preporuke Štaba.\nU ovom se slučaju radilo o krivom shvaćanju dodatnog upozorenja koje je žena imala potrebu reći, iako je prethodno postupala u skladu sa svim uputama i preporukama kojima se smanjuje rizik od prenošenja zarazne bolesti te svojim ponašanjem nije odvela u opasnost nikoga od prisutnih u tom prostoru”, stoji u priopćenju PU zagrebačke.


Advokat:Beko je tri puta davao izjave\nAdvokat Zdenko Tomanović rekao je da će Milan Beko dati formalnu izjavu o ranjavanju čim se za to steknu zdravstveni i pravni uslovi.\nPrema njegovim rečima, Beko je policajcima dao izjavu dan nakon operacije, a zatim i trećeg i devetog dana nakon što je operisan.\n"Milan Beko ne vodi svoju istragu o počiniocima i eventualnim naručiocima povodom pokušaja ubistva. To čine nadležni inspektori MUP-a, kojima je Beko već tri puta iznosio svoja saznanja o događaju", navodi se u izjavi Tomanovića.\nBeko je posle operacije i oporavka u bolnici pušten na kućno liječenje.\nNa njega je 14.novembra uveče oko 6 sati pucano ispred njegove kuće u Beogradu.\nTomanović je najavio da će Milan Beko dati i formalnu izjavu u prisustvu izabranog advokata čim se za to steknu uslovi.\n"U ovom trenutku njegovo zdravstveno stanje i obustava rada advokata onemogućavaju formalizovanje njegovih saznanja. To u svakom slučaju nije pravna ni činjenična prepreka efikasnom radu državnih organa imajući u vidu javna saopštenja o napredovanju policijske istrage", naveo je Tomanović.\nAdvokat je dodao da je Beko uvjeren u to da je njegovo povjerenje u rad i efikasnost državnih organa opravdano.\nMinistar unutrašnjih poslova Srbije Nebojša Stefanović izjavio je više puta da policija ima saznanja da Beka ispred njegove kuće nijesu pokušali da ubiju profesionalci, ali da nijesu poznati motivi napada.\nMediji su objavili i da je u istrazi o napadu na Beka izjavu dao i biznismen Stanko Subotić.


"Nekada davno..." - BIGportal.ba\n25 Februara, 2020 25 Februara, 2020 045\nČelni ljudi najjače lige na svetu potrudili su se da izdvoje najzanimljivije trenutke i reči legendarnog košarkaša Los Anđeles Klipersa.\n“Nekada davno postojao je mladi košarkaš koji je imao snove da će postati jedan od najboljih igrača svih vremena“, rekao je Brajant pre nekoliko godina i upravo sa ovom rečenicom kreće klip.\nU sedmominutnom video snimku proći ćete kroz neke najzanimljivije trenutke iz Kobijeve košarkaške karijere, kroz njegovo shvatanje igre, čuveni “mamba mentaliti”, ali i kroz odnos koji je imao sa ćerom Đijanom koja je takođe poginula u padu helikoptera pre mesec dana.\n“Pogodiš veliki šut ili ga jednostavno promašiš. Uopšte nemam strah. Uzeću šutu poslednjim sekundama meča i ako promašim, pa šta? Ili ako pogodim… Sve je u redu, idem kući kako bi bio spreman za naredni meč“.


Iračka "Mlada" biće najveća zgrada na svetu! - uBioskop - Online filmovi i serije sa prevodom Magazin\nPočetna » Magazin » 2016 » Februar » 2\nIračka "Mlada" biće najveća zgrada na svetu!\nAko sve bude teklo po planu i po nacrtima arhitekata za otprilike 10 godina titulu najviše zgrade na planeti zemlji poneće iračka "Mlada" (engl.The Bride)!...\nOvaj najveća zgrada na svetu kada bude izgrađena biće visoka neverovatnih 1.151,84 metra!\nSa buduće zgrade-rekorderke pružaće se pogled na irački grad Basru, ali i njegovu okolinu, međutim, ono što će je upisati u istoriju je energetska samostalnost zahvaljujući „velu“ od solarnih ploča! Ako se ovaj građevinski projekat preseli s papira na teren "The Bride" zgrada bi bila bi pionirski iskorak u oblasti tipova građevina.\nUz pomoć "oklopa" solarnih panela, sa sastavljena sa četiri spojene kule, sa 604 sprata ova ogormna zgrada proizvodiće onoliko energije koliko mu je potrebno, što do sada nije zabeleženo u projektovanju ekstremno visokih građevina.\nZgrada "Mlada" koja će verovatno postati za 10-ak godina najveća na svetu biće dizajnirana i napravljena takoda će se u nju moći smestiti veći broj apartmana, hotela, stambenih naselja, trgovačkih centara, parkova i vrtova.\nTakođe po zamislima arhitekata zgrada će imati i svoju spostvenu železničku mrežu .Dok će sama zgrada "The Bride imati preko 1,550,908 kvadratnih metara površine.\nDrugim rečima, ovakva gradnja je krupan korak ka izgradnji takozvanih vertikalnih gradova.\nIračka zgrada "Mlada" će lako prestići najviše svetske građevine, kako one koje već postoje poput Burdž Kalife u Dubaiju i Svetskog trgovinskog centra u Šangaju visoke 828, odnosno 492 metra, tako i buduću rekorderku, saudijsku kulu "Kingdom Tower", koja će se, kada bude završena, izdizati čitav kilometar u pravcu oblaka\nNa kraju, pogledajte u našoj mini foto galeriji izgled buduće najveće zgrade na svetu iračke "Mlade":


Canon GI-490 M EMB Crveni ketridž cena, cene Srbija, prodaja Beograd Novi Sad Niš\nCanon GI-490 M EMB Crveni ketridž cene\nMastilo Canon GI-490 M, Pixma G1400/G2400/G3400\nEPonuda nije internet prodavnica već Vam omogućava da brzo i lako nađete Canon GI-490 M EMB Crveni ketridž po najjeftinijoj ceni. Naš cilj je da kupci budu što bolje informisani o ponudi Canon ketridž GI-490 M EMB Crveni na tržištu Srbije. Vrlo lako nalazite željeni proizvod za kategoriju Ketridži cene, ne morate da lutate od sajta do sajta za Canon Ketridži, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Canon GI-490 M EMB Crveni ketridž sa PRODAVCEM. EPonuda ne može da garantuje potpunu tačnost specifikacije i slika za Canon GI-490 M EMB Crveni ketridž. Pre kupovine, podatke za Canon ketridž GI-490 M EMB Crveni proverite na sajtu PROIZVOĐAČA.


Održano finale takmičenja „Put oko Evrope“ - EU Delegacija u Srbiji\nOdržano finale takmičenja „Put oko Evrope“\nBy Jovan objavljeno\t 11/06/2019 Vesti\nDvanaestogodišnji Andrija Tucić pobednik je košarkaškog takmičenja „Put oko Evrope“ u organizaciji Delegacije Evropske unije u Srbiji. Andriju nije sprečilo ni to što je bio najmlađi od petoro finalista i bio je najprecizniji u šutiranju sa devet pozicija na terenu u dvorištu osnovne škole „Drinka Pavlović“ u Beogradu.\nFinalisti su bili bolji od konkurenciji tokom manifestacije „Grad Evrope“, koja je održana 11. maja na trgu Nikole Pašića, u okviru proslave Dana Evrope. Takmičari su dobili veliku podršku osnovaca u publici, a Andrija se zbog svoje preciznosti može pohvaliti drugarima da ima novi bicikl, i to jedan koji će svakako skrenuti pažnju.\nOno Bike je dvotočkaš inovativnog dizajna dugačak gotovo tri metra, dizajniran u Srbiji i proizveden uz finansijsku podršku EU kroz program Climate-KIC. Nagradu mu je uručio šef Delegacije EU u Srbiji, ambasador Sem Fabrici. O zaštiti životne sredine važno je govoriti od najranijeg uzrasta, smatra on.\n„Drago mi je da mogu da razgovaram sa mladima koji su budućnost Srbije i vidim kako oni razmišljaju“, kaže ambasador, koji dodaje da je škola „Drinka Pavlović“ već učestvovala u EU projektima, da se nada nasta\nFinaliste je pozdravila i nekadašnja košarkašica Nataša Kovačević, ambasadorka Medjunarodne košarkaške federacije (FIBA) za sport i omladinu, koja kaže da su vannastavne aktivnosti veoma važne za razvoj karaktera.\nAmbasador Fabrici se tokom događaja oprobao i u šahu, a obišao je i muzičku sekciju gde je sa đacima otpevao pesmu „Volare“ Dina Martina.\nSinging Dean Martin’s version of “Volare” w/ music students of a Drinka PAVLOVIC elementary school\nA post shared by Sem Fabrizi (@semfabrizi) on Jun 11, 2019 at 9:03am PDT\nSvoj kutak imali su i ekomusketari, inicijativa škole „Drinka Pavlović“ koja od 2005. godine radi na osvešćivanju osnovaca o važnosti zaštite životne sredine.\n„Statistika kaže da će do kraja veka, na planeti živeti 11 milijardi ljudi. Ako se ne budemo ponašali racionalno, nećemo imati dovoljno resursa. Na našoj generaciji je da vama ostavimo planetu u što boljem stanju“, poručuje ambasador ekomusketarima.


Леп гест ученика и учитеља водичке школе: ПОКЛОНИ ЗА ПАЦИЈЕНТЕ ДЕЧЈЕГ ОДЕЉЕЊА БОЛНИЦЕ – Паланачке новине\nby Palanačke · 6 oktobra, 2017\nUčenici Osnovne škole u Vodicama, u pratnji svojih učitelja Milana Todorovića i Slađane Spasić, posetili su Dečje odeljenje Opšte bolnice „Stefan Visoki“ u Smederevskoj Palanci. Malim pacijentima, u sklopu Dečije nedelje, predali su skromne poklone, među kojima je bilo i onih koje su sami napravili.\nZdravstveno osoblje Dečijeg odeljenja oduševljeno je prihvatilo osnovce-darodavce iz Vodica i najsrdačnije zahvalilo na donetim poklonima. Mali darodavci su za ovu priliku bili posebno kostimirani, što je izazvalo pažnju zdravstvenog osoblja i svih koji su se, u trenutku ove posete, našli u Opštoj bolnici „Stefan Visoki“.\nNext story Milosrdni anđeo\nPrevious story Program u centru grada povodom Dana učitelja


Dan srednjoškolaca – Da se ne zaboravi! – JU CSŠ "Petar Kočić" Srbac\n17. Novembra 2020. 17. Novembra 2020. admin naslovna\nTokom 1939. godine nacisti su u Čehoslovačkoj ugušili demonstraciju koja je pokrenuta od strane studenata Medicinskog fakulteta u Pragu. Ove demonstracije su održane s ciljem komemoracije stvaranje Češke Republike, a rezultirale su smrću Jana Opletala. Opletal, običan student na fakultetu, je najprije bio teško ranjen, a ubrzo je i preminuo, 11. novembra. Njegova sahrana, održana 15. novembra, je bila posjećena od strane hiljade studenata i na kraju se pretvorila u anti-nacističku demonstraciju. Nacisti su nakon te demonstracije preuzeli drastične mjere. Svi češki fakulteti i visokoškolske ustanove su zatvoreni, više od 1200 studenata je odvedeno u koncetracione\nlogore, a 17. novembra je ubijeno devet studenata i profesora.\nSedamnaesti novembar je odabran za Međunarodni dan srednjoškolaca u znak sjećanja na ove žrtve. Ovaj dan je povezan s Deklaracijom o pravima srednjoškolaca.\nPostoji dan koji ujedinjuje sve srednjoškolce sirom svijeta. Taj datum je 17.novembar. Dan srednjoškolaca, dan međunarodnog poštovanja,dan srednjoškolskog aktivizma.\n— 17.11. da se nikad ne zaboravi!!!–\nPovodom dana srednjoškolaca, učenica naše škole i predsjednik Savjeta učenika Nadežda Gavrić dala je izjavu na ovu temu:\n,,Kao predsjednica Savjeta učenika sam željela da na nekakav način obilježimo ovaj naš dan. S obzirom na to da sada nismo u mogućnosti da nešto organizujemo u školi, smatram da je ovo dobar način da učenici nešto više saznaju.\nOvo je važan događaj i trebali bismo se što više edukovati o njemu kako se više nikada ne bi ponovio.”\nNovinar: Anđela Vujanović, IV2 gimnazije


Srđan Jovanović sudi Italija Belgija za 3. mesto u Ligi nacija | Sport | Fudbal\n18. oktobar, 18:47\nSRBIN DOBIO OGROMNU ČAST - SUDIĆE VELIKIM ZVEZDAMA: Na terenu zvučna imena, a Srđan deli pravdu! 0 Podeli Podeli na facebook Podeli na twitter Podeli na viber Pošalji na mail\nSRBIN DOBIO OGROMNU ČAST - SUDIĆE VELIKIM ZVEZDAMA: Na terenu zvučna imena, a Srđan deli pravdu!\nUEFA ga je izabrala za veoma zanimljiv meč.\nOgromna čast biće ukazana srpskom sudiji Srđanu Jovanoviću (35), jednom od najboljih evropskih arbitara!\nReprezentacije Italije i Belgije igraće meč za treće mesto na završnom turniru Lige nacija, a našem sudiji dodeljeno je da deli pravdu na ovom meču. On će biti na centru terena u nedelju od 15:00 časova kada se igra ovaj meč.\nSPEKTAKL U TORINU ZA FINALE LIGE NACIJA! Francuzi od 0:2 do velikog preokrata - Benzema, Mbape, pa VAR!\nJovanović je ove sezone već sakupio devet mečeva na kojima je delio pravdu. Pet puta je sudio u Superligi Srbije, dva puta u kvalifikacijama za Konferencijsku ligu, jednom u kvalifikacijama za Ligu šampiona, a bio je glavni arbitar i na jednom meču grupne faze. Srpski sudija bio je na centru terena na meču Borusije Dortmund i Sportinga iz Lisabona.\nUz Jovanovića, pomoćnici će biti Milan Mihajlović i Uroš Stojković, a uloga četvrtog sudije pripala je Novaku Simoviću.\nEkipa koja će biti zadužena za VAR tehnologiju neće biti srpska već će u tom timu biti po jedan Nemac i Holanđanin, uz dvojicu Engleza.\nPodsećamo, meč Italije i Belgije biće uvertira za veliko finale (20:45) u kom će Španija i Francuska igrati za titulu u Ligi nacija. Italijani su poraženi od Španije u prvom polufinalu, dok je Belgija izgubila od Francuske iako je imala dva gola prednosti na poluvremenu.\nLiga nacija Srđan Jovanović fudbalske sudije\nUpravo gledate ČUDO NA SEVERU SRBIJE - NAJMODERNIJI STADION U DRŽAVI: TSC je dobio novi dom! 3 Ostalo Pre 43 min Impresivno fudbalsko zdanje na kom će igrati ekipa iz Bačke Topole.


Miša Ivanović: Sile trenja u ekonomiji – Макроекономија\nMiša Ivanović: Sile trenja u ekonomiji\n1. марта 2014.\tArhiva Komentar 1,448 Pregleda\nU institucionalnoj ekonomiji postoje dva pojma koja treba objasniti.\nTransformacioni procesi: prirodne objekte uz pomoć tehnologija pretvaramo u proizvod ili jednostavno proizvodnja.\nTransakcioni troškovi: su procesi koji se dešavaju u institutima, promet roba, bankarska delatnost, sprovođenje zakona, ideologija, religija, troškovi pregovaranja, skupljanja informacija…, i svi oni koštaju.\nOva dva procesa utiču jedan na drugi nekada se i poklapaju ali se najčešće odvijaju samostalno.\nDanas na berzi možete kupiti kukuruz, roda 2015-te, možete ga odmah prodati, možeš špekulisati, a dali će roda 2015-te uopšte biti, to je nevažno. Možete kupiti naftu na berzi, a nafta je još u zemlji, kupiti stan koji još nije ni počeo da se gradi, angažovanje advokata, gubitak vremena u pregovorima, obraćanje vlastima… Sve su ovo primeri transakcija, jer šta je to što se kreće po\ninstitutima? To su prava vlasništva i slobode i oni se kreću nezavisno od fizičkog objekta transakcije.\nJohn Commons je ovo kretanje prava vlasništva nazvao transakcijama i opisao je tri tipa transakcija, posle njega su otkrivene i\ndruge ali opisacemo dve glavne.\nTransakcije posla ili horizontalne.\nTransakcije upravljanja ili vertikalne\nTransakcije posla, svaki odlazak u kupovinu, banku, nabavka ili prodaja robe sve su to horizontalne transakcije. Do Commonsa se mislilo da su to transakcije između dve ravnopravne strane, on je pokazao da nema ravnopravnih strana u pregovorima. Odeš u banku da oročiš novac, ugovor dobijaš od banke gde su odlično pokrivena njihova prava i tvoje obaveze, a tvoja prava su već slabije zastićena. I to je normalno, da ti pišeš ugovor bilo bi obrnuto. I to nije samo banka, odeš u hemijsko u prodavnicu bilo gde, uvek oni prave ugovor. Možeš da probaš da pregovaraš sa bankom, ali tad ćeš verovatno dobiti još gore uslove, jer sa strane banke će pregovarati tim profesionalaca koji je uvežban za takve pregovore, a klijent teško da poseduje specijalna znanja\npotrebna za pregovore. I što dalje budeš išao sa pregovorima pojavljivaće se sve veće i veća asimetrija izmedju strana. Iako bi ovo trebalo da budu pregovori između ravnopravnih strana, oni to nikada nisu, ove transakcije uvek donose troškove slabijoj strani.\nTransakcije posla ili vertikalne. One se u startu ne smatraju kao posao između ravnopravnih partnera. Najbolji primer zaposlio si se, prodao si svoju radnu snagu i deo sloboda poslodavcu. Došao si u kancalariju upalio komp, a dali radiš ili si na fejsbuku ko zna. Poslodavac mora da snosi troškove organizacije posla i kontrole. Svako šefofsko mesto je trošak za poslodavca, jer najvašnija uloga šefa je upravo kontrola onoga što radite. Ali to su mali troškovi. Ako pogledamo kako to funkcioniše na nivou države, videćemo koliki su to troškovi.\nNedavno je u Rusiji izašla kakikatura koja odlično ocrtava kako funkcioniše prenos informacija kroz vertikalu vlasti:\nPredsednik kaže premijeru: Mali biznis se loše razvija, visoke su administrativne barijere treba smanjiti barijere.\nPremijer kaže ministru: Mali biznis ima probleme, treba nešto uraditi.\nMinistar, načelniku: Tamo na vrhu kažu da nešto nije u redu sa malim biznisom.\nNačelnik, šefu: Mali biznis pravi probleme, ma gonite ga……\nŠto je viša vertikala vlasti i ima više nivoa, informacija se gubi i menja značenje. Psiholozi su utvrdili da je potrebno 18 nivoa prenosa informacije da bi instrukcija na kraju dobila upravo suprotno značenje. Da reč pas postane mačka. Sa svakim novim prenosom informacije, svaka odluka vlade se sve više i više rasplinjuje. Još ako uzmemo u obzir ograničenu racionalnost i oportunističko ponašanje, videćemo da vertikala vlasti mnogo više liči na krivu kulu. Krivu kulu kroz cije se kanale prenose directive koje se gube, rasplinjuje, menjaju smisao, koje neki izvršavaju, neko ne ume da je izvrši, neko neće, a neko je direktno opstruira, jer ono što je za nekoga trošak za drugog je renta. Zato se odluke i najbolje vlade teško sprovode, a reforma institucija je nemoguća misija.\nDržava raspisuje tender za izgradnju auto puta, republička vlada ima resurse i stručnjake da tačno definiše i tehničke i finansijske aspekte posla. Opština Trgovište raspisuje konkurs za izgradnju mostova koji su srušeni u poplavama, dali ona ima stručnjake u opštinskoj administraciji koji mogu da pripreme tehničku i finansijsku dokumentaciju za ovu javnu nabavku. Naravno da nema zato će i dokumentacija biti štura i nepotpuna, omogućiće zloupotrebe, ne zbog oportunog ponašanja opštinara, nego zbog ograničene racionalnosti.\nIako sve ove transakcije polaze od toga da je trgovina sporazum ravnopravnih partnera, da radnik ispunjava svoje radne obaveze, da se odluke vlade sprovode, da su sudske odluke nesporne, vidimo da se tu pojavljuju sile koje sve to komplikuju, Ronald Coase ih je nazvao silama trenja u ekonomiji.\nU SAD je urađeno istraživanje koliko su porasli transakcioni troškovi u zadnjih 100 godina. I utvrdili da je porast ogroman, ali manji od toga koliko su troškovi proizvodnje pali. Izgradnja instituta je toliko pomogla smanjenju proizvodnih troškova (transformacije prirodnih dobara u proizvod), da su troškovi transakcija sebe opravdali.\nKakav uticaj imaju transakcioni troškovi, pokazuju kreditna udruženja, (nekad se to kod nas zvalo štedno-kreditne zadruge) širom sveta. Ako u nekom mestu imaš grupu ljudi koja ima višak novca i one kojima je novac potreban možete sve rešiti\nmeđu sobom, ne morate ići u banku. Tako su nastali štedno kreditne zadruge. One danas kontrolišu 20% potrošačkih kredita u SAD, 90% u Irskoj i Kanadi. Uspeli su da istisnu banke sa tog tržišta, upravo tako što su imale male transakcione troškove. Banke moraju da daju reklame, otvaraju filijale, proveravaju kreditnu istoriju imaju ogromne troškove, kreditni savezi ništa od toga nemaju i na kraju su ispali mnogo povoljnija varijanta i za štediše i za dužnike. Iako ekonomska teorija kaže da je kod finansijskog sektora veliki biznis uvek profitabilniji od malog, ovde se pokazalo suprotno.\nPosle otkrivanja transakcionih troškova, pojavila se teorema Cousa:\nParaoptimalni (stanje kad ni jedan subjekt ne može popraviti svoj položaj a da time ne pogorša položaj drugih subjekta), raspored resursa može biti postignut, bez obzira na početnu lokaciju resursa ako nema transakcionih troškova i odreknemo se efekta dohotka. (pojava da onaj sa većim dohotkom ima veći uticaj na donošenje odluka). Samo ne postoji sistem gde nema transakcionih troškova. Kako deluju najbolje se vidi na primeru privatizacije. U svim ekonomskim teorijama, osim institucionalne, se smatralo da nije važno ko ce dobiti aktivu u privatizaciji, u radu će aktiva prelaziti iz ruku manje\nefektivnih u ruke onih koji efikasnije upravljaju. Samo se pokazalo da ono što je efikasno i optimalno za novog vlasnika uopšte nije optimalno za druge subjekte. Ako je novi vlasnik dobio neku firmu, putem koji se za njih javljao jeftinim, naprimer znao ljude koji su vršili privatizaciju (niski transakcioni troškovi pregovaranja), ili imali pristup insajderskim informacijama (niski\ntransakcioni troškovi prikupljanja informacija), za njega efikasno upravljanje resursima uopšte ne mora da bude efikasno sa tačke gledišta drugih subjekata.\nLep primer je privatizacija Magnohroma. Indijska firma je kupila fabriku za 2 mil. i u toku godinu dana je isekla svu opremu i\nprodala u staro gvožđe, dobili su za gvožđe 4 mil. Sa njihove tačke postupili krajnje optimalno, ostvarili profit 100% uz mali rizik, samo dali je ono što je za njih bilo optimalno, optimalno i za interese radnika Magnohroma i državu?\nNa kraju aktivi ne dolaze u ruke vlasnika koji bi najefikasnije njima upravljali, ceo sistem ulazi u neku vrstu ravnoteže, ali ta\nravnoteža je daleko od tačke optimuma sa gledišta društva.\nCoase kaže: ravnoteža će biti dostignuta ali će ona biti suboptimalna, pri postojanju transakcionih troškova, i što su ti troškovi veči to će se ravnoteža uspostavljati dalje od tačke optimuma.\nMi ne možemo postići paraoptimalnu položaj, ali institute treba stalno usavršavati da bi došli u što optimalniji položaj I to\nje trajni posao uvek se nešto može poboljšati, jer je idealna situacija nedostižna. Spoljni faktori, ekonomski i politički kao i socijalno kretanje u okviru države, će stalno uticati na promenu situacije, zato stalno treba usavršavanje instituta.\nNa kraju će sve doći na svoje mesto, manje ili više loše.\nJohn Commons http://en.wikipedia.org/wiki/John_R._Commons\nPrethodna Argentina vs Bosna – Prethodnica Svetskog Prvenstva\nSledeća Muzej na vodi: Arheološko nalazište Vinča\n1. марта 2014. at 10:47\nTransakcije posla ili vertikalne.\nmislim da ide „Transakcije upravljanja ili vertikalne“


16 dana aktivizma: marija Dimitrijević- Uz dobru organizaciju i malo truda sve se može! - Zoomer\nProgram Y je, prema mom mišljenju, izuzetno važna stvar. Ove teme su neophodne jer se nasilje u tom periodu javlja u različitim oblicima, a poslednjih godina se, čini mi se, potpuno otelo kontroli. Da bismo radili na suzbijanju nasilja i promociji rodne ravnopravnosti, jako je važna edukacija mladih. U obrazovnom sistemu su izuzetno važne jer se tako pruža edukacija na različitim poljima, ali svako od nas može da bude delić te slagalice i učestvuje u kreiranju neke zdravije i bolje sredine za decu i mlade.\nTi si dugogodišnja aktivistkinja u organizaciji “Plavi krug”. Reci nam nešto više o tome i o ciljevima te organizacije.\nUdruženje za borbu protiv dijabetesa Plavi krug već 10 godina radi na pružanju podrške osobama sa dijabetesom. Osnovni cilj je poboljšanje položaja i kvaliteta života osoba koji žive sa dijabetesom, njihovih porodica, prijatelja i svih onih na koje ova bolest utiče kroz niz akcija i edukacija pri kojima je fokus podizanje nivoa svesti, razmena iskustava i pružanje podrške. Aktivistkinja sam već 5 godina, a Plavi krug mi je pomogao da vidim iskustva drugih ljudi, za koja smatram da su izuzetno važna, budući da 10 minuta u lekarskoj ordinaciji dva puta godišnje nije dovoljno za sva naša pitanja i nedoumice. Na raznim volonterskim akcijama upoznala sam mnogo osoba sa dijabetesom koji su mi danas primer, podrška, a neki čak i veoma dobri prijatelji. Shvatila sam da želim da budem deo te priče i da svoje znanje i iskustvo produbljujem, ali i delim sa drugima.\nDa li smatraš da je neophodno više govoriti o dijabetesu u školama? Po tvom mišljenju, koliko su ljudi u Srbiji uopšte svesni rizika?\nKako sam se i sama od trenutka dijagnostikovanja dijabetesa, a bilo je to u drugom razredu osnovne škole, susretala sa zadirkivanjima, vređanjima i maltretiranjem od strane vršnjaka, smatram da je izuzetno važno govoriti u dijabetesu u školskim ustanovama. Taj nedostatak razumevanja dolazi upravo iz neznanja, a budući da sve više dece dobija dijabetes u tom uzrastu, važno je da njihovi vršnjaci, ali i profesori, znaju kako da se ponašaju kao i da reaguju u kriznim situacijama.\nLjudi u Srbiji definitivno nisu svesni rizika niti činjenice da sve više ljudi oboli od dijabetesa svake godine. Prema statistikama, kada bi sve osobe sa dijabetesom činile jednu državu, to bi bila 3. najveća država na svetu – a ljudi olako odbacuju činjenicu da užurbani i stresni svet u kome danas živimo, nažalost, najčešće nosi posledice upravo po naše zdravlje.\nČesto u okviru kampanja “Plavog kruga” održavate merenje nivoa šećera u krvi ljudima. Koliko često nailaziš na ljude koji verovatno imaju dijabetes a da to i ne znaju? Kakve su njihove reakcije kada im saopštiš da im je zdravlje potencijalno ugroženo?\nDo sada sam učestvovala u pripremi i realizaciji mnogobrojnih akcija koje za cilj imaju rad na prevenciji dijabetesa, ali i samoj edukaciji. Na mnogim akcijama proveravanja nivoa šećera u krvi događalo se da se pojave osobe sa povišenom glikemijom i bude raznih reakcija- neko se glasno nasmeje i kaže “ma, nije meni ništa”, a nekome se odmah u očima prepozna strah i zabrinutost. Međutim, drago mi je da je ovih prvih reakcija znatno manje i da ljudi prema svom zdravlju postupaju odgovorno, a mi im uvek ostavimo kontakt udruženja da nam se jave kada odrade analize i posete lekara, time želeći da im naznačimo da u tome nisu sami.\nZa kraj- kako postižeš da svoj aktivizam uklopiš sa svim fakultetskim obavezama? Sa kojim sve izazovima se susrećeš u aktivizmu, i šta je ono što te “tera” da nastaviš da se baviš aktivizmom?\nUz dobru organizaciju vremena i malo truda, sve se može. Još od srednjoškolskih dana, pa sve do danas, na trećoj godini fakulteta, mogu da kažem da uspešno balansiram učenje i sve svoje hobije, uključujući i aktivizam. Naravno, u nekim ekstremnim situacijama moram da biram šta će da trpi, pa obično to budu odmor i san. Ono što me gura jeste činjenica da smo ujedinjeni uticali na mnoge promene u zdravstvenom sistemu i veću vidljivost osoba sa dijabetesom i njihovih potreba. Potrebni smo ljudima koji tek ulaze u ovu priču, roditeljima čija deca dobijaju dijabetes i njihovoj porodici u tim prvim trenucima kada ne znaju šta ih je snašlo. Takođe, vodi me osećaj u stomaku nakon svakog događaja, akcije ili edukacije. Možda sam umorna, ali i prepuna pozitivne energije jer sam tih nekoliko sati bila okružena sjajnim mladim ljudima koji žele da menjaju neke stvari.\nPrethodni članakMAGI – Priča o sportu ili kako sam imala sreću da rastem pored hrabrih\nSledeći članakRazgovori sa autorima s3:e4 / Milan Bjelica / ZOOMER


POČELA SEDNICA KRIZNOG ŠTABA: Struka raspravlja o važnim temama i novim merama\n05. 10. 2021. u 14:08\nNOVA sednica Kriznog štaba za borbu protiv koronavirusa počela je danas u 14 sati.\nFoto: M. Stojanović\nTo je prva sednica posle skoro mesec dana. Tema je trenutna epidemiološka situacija, a kao glavna tačka na dnevnom redu sastanka najavljena je strategija vakcinacije za naredni period. Iako su u minulom periodu u nekoliko navrata najavljivane i kovid propusnice, da li će one biti uvedene, videćemo nakon sednice.\nPremijerka Srbije rekla je da će glavna tema na sednici biti vakcinacija i kako motivisati građane da se imunizuju.\n- Pre svega o vakcinaciji i šta dodatno možemo da uradimo - rekla je premijerka Brnabić.\nDodala je da su mnoge države počele da skraćuju period između revakcine i "buster" doze sa šest na pet meseci, pa će danas u 14 sati da se sastane i Nacionalno telo za imunizaciju da razgovara o tome.\nZapratite Nportal na Fejsbuk stranici\nDOKTOR TIODOROVIĆ UOČI SEDNICE KRIZNOG ŠTABA: Moguće je da tražimo skraćenje radnog vremena, imamo dva scenarija\n05. 10. 2021. u 13:01\nTREĆA DOZA POSLE PET MESECI? Lekari će na sednicu Kriznog štaba ipak ići sa zahtevom da se ograniče radno vreme i okupljanja\n05. 10. 2021. u 07:29 >> 07:29\nNIKAD VIŠE TESTIRANIH: U Jablaničkom okrugu još 180 osoba pozitivno na koronu\n05. 10. 2021. u 12:20\nVAKCINA NEMA ALTERNATIVU: Dr Kuljić Kapulica - "Nisu mi jasni ljudi koji odbijaju imunizaciju"\n05. 10. 2021. u 09:29\nU KBC "DRAGIŠA MIŠOVIĆ" OD KORONE SE LEČI 35 MALIŠANA: Načelnica klinike upozorila da virus napada decu svih uzrasta\n04. 10. 2021. u 19:31\nDOKTOR LAĐEVIĆ: Vakcinisani prelaze ulicu na zeleno, nevakcinisani pretrčavaju na crveno\n04. 10. 2021. u 13:35\nAna Brnabić Krizni štab vakcinacija nove mere sednica Kriznog štaba koronavirus treća doza kovid propusnice buster doza\nKADA ĆEMO PRESTATI DA BROJIMO ZARAŽENE? Doktor Tiodorović daje odgovor na pitanje koje sve zanima\nPRAĆENJE dnevne statistike iz dana u dan moglo bi za nas građane da postane prošlost već krajem proleća, odnosno početkom leta.\n21. 01. 2022. u 07:44\n08:47 SLUČAJNO UPUCANA BEBA: Dete pogođeno zalutalim metkom u lice tokom oružanog obračuna u Bronksu\nJEDANAESTOMESEČNA devojčica je u kritičnom stanju nakon što je u sredu uveče pogođena zalutalim metkom u lice tokom oružanog obračuna u Bronksu.\n08:45 STANICE ZA UGROŽENE: Originalna ideja grupe mladih Novosađana da pomognu ljudima u nevolji\nIZREKU "Na mladima svet ostaje", sedmočlana grupa mladića, entuzijasta iz Novog Sada, promenila je u "Na mladima Srbija ostaje" i pod tim imenom osnovala neprofitnu i nevladinu organizaciju kako bi pomogla ugroženim sugrađanima.\n08:42 ODMAH POSLE RAZVODA: Veza Nede Ukraden i Saše Popovića\nPOPULARNA pevačica Neda Ukraden jedna je naših najvećih zvezda, pored svoje harizme ona u osmoj deceniji izgleda besprekorno. Često se pisalo o njenom ljubavnom životu u toku karijere, a sada otkrivamo sa kim je bila u mladosti.\n08:39 DEO KRUŠEVCA BEZ GREJANJA: Radovi na priključnom toplovodu u Vidovdanskoj\nZBOG radova na priključnom toplovodu u Vidovdanskoj ulici u Kruševcu, bez grejanja će biti 20-ak korisnika Lomine 1 i 10.\n08:37 ZAKRPE I DO 700 RUPA DNEVNO: Timovi javnog preduzeća "Beograd put" saniraju oštećenja na kolovozima koja nastaju sa topljenjem snega\nKAD posle snežnih padavina sneg počne da se topi, na ulicama se otvaraju nove rupe. Voda i mraz glavni su razlozi što posle svakog ozbiljnijeg snega na prestoničkim saobraćajnicama treba zakrpiti na hiljade rupa.\nPotrebna su vam samo dva sastojka: Čudesni jutarnji napitak koji rešava poteškoće u organizmu i na koži\nVIKEND HOROSKOP: RAK u problemu sa emocijama, JARČEVIMA prošlost kuca na vrata\nKAKO SE PIŠE: Da li je pravilno "INŽINJER" ili "INŽENJER"? Odgovor bi vas mogao iznenaditi\nPIRINAČ čisti organizam od TEŠKIH METALA i toksina ako ga spremite na OVAJ način (RECEPT)\n39 AUSTRALIJA GLEDA DNEVNIK U NEVERICI: Dve vesti šokirale naciju (VIDEO)\n26 NAKON SRAMNOG FILMA NA N1: Oglasila se premijerka Srbije Ana Brnabić\n22 NOVAK ĐOKOVIĆ, PRESEDAN KAKAV SPORT NE PAMTI: Australijski advokati osuđuju stav Federalne vlade\n20 BEZOBRAZLUK BEZ GRANICA! Ispovest penzionerke Natalije iz Beograda: Hteli su na silu da mi dođu u stan\nMILO I ZVICER CILJAJU VUČIĆA: Službe ne relativizuju saznanja Šešelja da predsedniku rade o glavi\n21. 01. 2022. u 07:00\nBEZ VAKCINE NA VIMBLDON: Novak Đoković dobrodošao na Ostrvo\n21. 01. 2022. u 08:26\nDOK JEDAN SRBI PATI, DRUGI PIŠE ISTORIJU: Novakova deportacija otvorila Miši put ka visinama\n21. 01. 2022. u 06:50\nMINO RAJOLA U TEŠKOM STANJU: Lekari se bore za život kontroverznom menadžeru\n21. 01. 2022. u 08:03


Lipolizom bez masnih naslaga - Klub zdravih navika\nLipolizom bez masnih naslaga\nPrimećujete nagomilane masne naslage oko stomaka, kukova, bedara, kolena, ruku ili podbradka? Trenirate redovno, hranite se zdravo, a i dalje imate masne jastučiće kojih se ne možete nikako rešiti? Onda ste vi pravi kandidat za lipolizu.\nLipoliza je razgradnja masnih ćelija (adipocita) ubrizgavanjem aktivnih supstanci u potkožno masno tkivo. Na ovaj način se trajno smanjuje količina masnih ćelija na tretiranim regijama. Najčešće se primenjuje na unutrašnjoj i spoljašnjoj strani butina i kolena, stomaku, bokovima, rukama i podbradku.\nLipoliza se izvodi ubacivanjem aktivnih supstanci, lipolitika, u potkožno masno tkivo. Dozu i vrstu lipolitika određuje lekar nakon pregleda i uzimanja detaljne anamneze. Postoje različiti lipolitici koji se koriste kao što je ekstrakt artičoke, kofein, L- karnitin fosfatidil holin ili dezoksiholat. Najviše se koristi fosfatidilholin i dezoksiholat. Fosfatidil holing (PPC) je jedan od najvažnijih fosfolipida koji ulazi u sastav ćelijske membrane. Učestvuje u regulisanje ćelijskog metabolizma. Normalizuje metabolizam belančevina i masti, učestvuje i u obezbeđenju uslova za rad imunog sistema. Emulguje masti i time olakšava njihovu apsorpciju i transport. Drugim rečima rečeno dolazi do pucanja membrane masne ćelije, mast se emulguje i transportuje do jetre gde se obrađuje i trajno izbacuje iz organizma. Proces razlaganja masti i njenog prirodnog izbacivanja iz organizma traje 4-8 nedelja i tada su rezultati najuočljiviji. Zbog ovog svog mehanizma ova metoda nema jo-jo efekat ukoliko se pridržavate zdravih navika, hranite se pravilno i redovno vežbate.\nLipolizu zbog svoje efikasnosti zovu je još i nehirurška liposukcija. Za razliku od koje kao minimalno invazivna metoda, bez uvođenja u opštu anesteziju, predstavlja bezbednu i skoro bezbolnu procedure. Tretman se izvodi korišćenjem ultra tankih iglica i traje oko 20-30 minuta. Nakon tretmana može se javiti crvenilo i otok tretirane regije kao i osetljivost na dodir. Kod određenih pacijenata može doći i do pojave modrica ili bolnih čvorića što je posledica upalnog procesa pri razgradnji masti. Sve tegobe su prolaznog karaktera.\nBroj tretmana je individualan, kao i njihova dinamika jer svako od nas ima drugačije telo i problematiku. Najvažnije je da se sa svakim novim tretmanom uklanja određeni broj masnih ćelija i smanjuje obim regije tela. Ovom metodom možete da izgubite od 1 do 10 cm u obimu.\nLipoliza nije metoda izbora kod generalizovane gojaznosti ali može da bude pomoćna metoda kod pacijenata koji su odlučni da smršaju, pridržavaju se savetovane redukcije ishrane i plana vežbi. Na taj način se ubrzava sam proces mršavljenja, a smanjenjem količine masnih ćelija, kao i remodeliranjem vezivnog tkiva zateže se koža.\nLipoliza ne bi trebala da se sprovodi ukoliko ste trudni, ako dojite ili imate neku aktivnu malignu bolest. Ukoliko imate nagomilane masne naslage možete se javiti i zakazati besplatnu konsultaciju. Nakon pregleda, rešiću svaku vašu neoumicu, i predložiti način sprovođenja procedure na osnovu iskustva koje sam sticala dugi niz godina. Kod lipolize je potrebno malo vremena da se vide rezultati, ali kada se jednom vide, zadovoljstvo ne izostaje.\nStarije Sledeći post Čia džem od višanja\nNovije Previous post: Piletina sa sirom i spanaćem


Ovaj horoskopski znak obožavaju svi, oni vole svim srcem, lepi su i iznutra i spolja - Srećna Žena\nHomeAstrologijaOvaj horoskopski znak obožavaju svi, oni vole svim srcem, lepi su i iznutra i spolja\nјун. 04, 2016 at 4:38 pm\nVage su verovatno najprijatniji ljudi koje ćete upoznati u životu. Vaga je jedini znak koji nije predstavljen životinjom ili čovekom.\nPredstavljena je vagom koja (očigledno) pokazuje njihovu potrebu za balansom, redom i jednakošću. Evo zašto svi ostali znakovi zodijaka zavide Vagi.\nNišta više ne nervira Vagu od negativnosti. Njihovo okruženje mora da bude izbalansirano dobrom energijom. Ako postoji neki konflikt, Vaga dolazi da ispravi stvari. Međutim, Vage vrlo često nazivaju i „đavoljim advokatom“ jer ne biraju strane. Ali na kraju dana, samo žele mir u svetu koji nije previše miroljubiv.\nIpak, bez obzira na sav taj šarm, Vage vrlo teško govore „ne“, i zbog toga često mogu da se nađu u stresnim situacijama jer potrebe drugih stavljaju ispred svojih. Žele da udovolje svima, ali vrlo ubrzo shvataju da je nemoguće da ih baš svi vole.\nTags :astrologijahoroskophoroskopski znacilepotaljubavobožavanje


Lara Stanić – vanserijski talenat – Radio Feniks\nLara Stanić – vanserijski talenat\nRaF 10/12/2020 Lara Stanić – vanserijski talenat2020-12-10T08:38:44+02:00 KD INFO\nPredsjednik stručnog žirija je Slađana Golić, a nagrade će biti dodijeljene u ukupno 12 kategorija, a to su najbolji sportista, najbolja sportistkinja, najbolja ekipa, najbolji trener, najperspektivniji sportista, najperspektivnija sportistkinja, nagrada za životno djelo, nagrada za razvoj sporta, nagrada za fer-plej sportski uzor, nagrada za najboljeg sportistu u sportu za invalide, nagrada za najbolju ekipu u sportu za invalide i nagrada publike, o kojoj će odlučiti posjetioci portala www.nezavisne.com. Proglašenje najboljih sportista BiH u 2020. godini biće emitovano 14. decembra u 20 časova na BHT 1 i portalu www.nezavisne.com. Video\n« Skupštinu opštine činiće predstavnici sedam političkih partija\nNa području Policijske uprave Prijedor kontrola saobraćaja radarskim sistemom »


Naučnici koristili urin sa festivala za uzgoj pasulja u "marsovskim uslovima", ne smeju da ga probaju | Novosadski informativni portal 021\nNaučnici koristili urin sa festivala za uzgoj pasulja u "marsovskim uslovima", ne smeju da ga probaju\nUrin u kojem je pronađena droga, sprečio je naučnike da probaju pasulj, uzgojen u eksperimentalnim uslovima da bi se dokučilo kako bi ta biljka uspevala na Marsu.\nIstraživačima je za gajenje pasulja u laboratorijskom okruženju bio potreban ljudski urin, zbog koncepta održivosti, pa su odlučili da ga nabave na mestu gde ga ima u većim količinama, a to su festivali. Istraživanje je uključivalo pretvaranje urina u supstancu poznatu kao struvit, i koji je, kako se pokazalo, odličan za podsticanje rasta biljaka.\nEksperiment je tekao baš kako je bilo planirano i pasulj je dobro uspevao "u marsovskim uslovima".\nI ranije su rađena slična istraživanja, kada je uzgajano zeleno povrće koje bi uspevalo na Marsu.\nUpotreba ljudske mokraće za uzgoj useva mogla bi biti veoma korisna za ljude koji se nadaju kolonizaciji Marsa, jer je na crvenoj planeti evidentan ozbiljan nedostatak resursa u tom smislu. Urin čoveka bogat je azotom, fosforom i kalijumom koji se inače koriste za uspešniji uzgoj biljaka.\nIstraživanje koje je vodio dr Viger Vamelink, sprovedeno je na Univerzitetu Vageningen u Holandiji. Tim naučnika je napunio 30 saksija materijalom sličnim onom na Mesecu, i 30 zemaljskim tlom. U svakoj posudi su bile po tri semenke pasulja, a struvit je dodat u 50 odsto saksija svake grupe.\nPrvi pasulj nikao je krajem prošle godine. Ubrzo su karakteristike biljaka počele da se menjaju, pokazujući da su usevi zasađeni u tlu sa struvitom najuspešniji.\nNaučnici nisu sigurni da li je urin koji su koristili zaista sadržao tragove opojnih supstanci, ali ih je saznanje o tome da ljudi na festivalima često koriste razne nedozvoljene supstance ipak sprečilo da pasulj – praktično probaju.\n"To je bilo zabrinjavajuće, jer smo shvatili da supstance koje neki ljudi koriste na koncertima i festivalima, završe u mokraći. To je jedan od razloga što ne možemo da probamo pasulj koji smo proizveli, a inače, struvit još nije registrovan kao neka vrsta đubriva za uzgoj biljaka, iako je siguran za upotrebu. Čekamo sada na zakonodavstvo. Ja bih, inače, ovaj pasulj ipak jeo, ali mi nije dozvoljeno, i kao naučnik treba da sačekam službeno odobrenje", iskreno je rekao dr Vamelink.\nAko bi struvit bio prihvaćen kao registrovano đubrivo za useve, to bi moglo promeniti način na koji se postupa sa "festivalskim mokraćom".\n26.02.2020\t• 12:32\nZato su građani Srbije kao drogirani,jedu puno pasulja.\n8 1 +7\nMajka maloletnice: Tepić iskoristila moju privatnu situaciju za linč Palme\nPoznato od čega zavisi kada će ko dobiti prvih 30 evra na račun\nVIDEO: Raketiran Tel Aviv, poginula jedna žena, Izrael odgovorio\nOstalo iz kategorije Info - Nauka i tehnologija\nFacebook dobija novu opciju namenjenu svima onima koji dele članke\nPre deljenja linka na neki članak korisnici će morati da odgovore na Facebookov upit.\nAmerički tužioci protiv Zakerbergove ideje da napravi Instagram za decu\nGrupa od 40 američkih državnih tužilaca apelovala je na izvršnog direktora Fejsbuka Marka Zakerberga da odustane od planova za lansiranje verzije Instagrama za decu mlađu od 13 godina.\nIlon Mask će ka Mesecu poslati satelit plaćen kriptovalutom\nAmerička kompanija "SpaceX" lansiraće 2022. godine u Mesečevu orbitu satelit koji je u potpunosti plaćen kriptovalutom dodžkoinom, objavio je na Tviteru Ilon Mask.\nBroj korisnika Whatsappa raste uprkos novim pravilima\nAplikacija Whatsapp nije imala idealan početak 2021. godine, ali broj korisnika ipak raste.\nNova opcija na Tviteru sprečava se nasilje i vređanje\nTviter pokušava da smanji nasilje na društvenoj mreži tako što će korisnicima tražiti da pregledaju i urade reviziju odgovora koji su želeli da pošalju.\nPejonir pokrenuo saradnju sa eBayom\nSvetska platforma za plaćanje i elektronsku trgovinu Pejonir (Payoneer) pokrenula je saradnju sa iBejom (eBay) kako bi prodavcima omogućio da budu plaćeni za ono što prodaju na toj platformi.\nVIDEO: Maskova raketa konačno, iz petog pokušaja, uspešno sletela\nPrototip rakete kompanije "SpaceX" američkog milijardera Ilona Maska, "Starship", uspela je da uspešno sleti, nakon četiri neuspešna pokušaja.\nUskoro prodaja karata za razgledanje Zemlje iz svemira\nRaketna kompanija milijardera Džefa Bezosa "Blu Oridžin" uskoro će početi prodaju karata za suborbitalna razgledanja na svojoj letelici "Novi pastir", što označava prekretnicu ka novoj eri privatnih komercijalnih svemirskih putovanja.\nFejsbukov odbor podržao suspendovanje naloga Donalda Trampa\nNadzorni odbor Fejsbuka podržao je danas odluku te kompanije da suspenduje naloge bivšeg predsednika SAD Donalda Trampa na Fejsbuku i Instagramu.\nSimulacija NASA pokazala: Nemoguće sprečiti udar velikog asteroida\nVelika simulacija koju je izvršila NASA pokazuje da čovečanstvo trenutno nije u stanju da se zaštiti od udara velikog asteroida i da je jedino rešenje - evakuacija stanovništva sa mesta na kome će doći do udara.\nDeo rakete uskoro pada na Zemlju, ne zna se tačno gde\nDeo rakete kojom je lansiran prvi kineski modul za svemirsku stanicu Tjanhe pada na Zemlju, a ne zna se na koju lokaciju na planeti bi mogao da padne. Pad se očekuje 10. maja.\nPrva naučnica iz Srbije u finalu prestižne evropske nagrade za pronalazače\nNaučnica Gordana Vunjak-Novaković nominovana je za finalistkinju prestižne Evropske nagrade za pronalazače 2021. za inovativni doprinos u bio-medicinskom inženjerstvu, objavio je danas Evropski zavod za patente (EZP).\nKako je globalno zagrevanje dovelo do pomeranja u Zemljinoj osi rotacije\nNovo istraživanje pokazuje da je otapanje lednika, koje je rezultat globalnog zagrevanja, od 1990-ih uzrokovalo značajne pomake u Zemljinoj osi rotacije.\nAko do 15. maja ne prihvatite nova pravila, Whatsapp vas briše\nVelika prašina koja se početkom godine podigla oko novih pravila privatnosti koje je uveo Whatsapp, zbog čega je tu aplikaciju napustio ogroman broj korisnika, kao da se malo slegla poslednjih nedelja.\nNajbrža svemirska letelica u istoriji skoro da je dotakla Sunce\nNajbrža svemirska letelica u istoriji u petak je gotovo dotakla Sunce.\nVIDEO: "SpaceX" kapsula s astronautima uspešno sletela u Meksički zaliv\nKapsula kompanije "SpaceX" uspešno je sletela u Meksički zaliv.\nVIDEO: Kina u svemir poslala modul sa prostorijama za stanovanje na budućoj stanici\nKina je danas lansirala bespilotni modul koji sadrži prostorije za tri osobe koje će biti nastanjene na trajnoj svemirskoj stanici, koja bi trebalo da bude završena do kraja 2022. godine, saopštili su državni mediji.\nAutonomna vozila na ulicama Britanije već ove godine\nAutonomna vozila pojaviće se na britanskim ulicama kasnije ove godine, objavilo je britansko Ministarstvo saobraćaja.\nLansiran robot koji će sakupljati opasan otpad u svemiru\nKina je lansirala prototip robota od 30 kilograma koji može da hvata i uništava opasan otpad u svemiru.\nSvetski stručnjaci napravili beton koji stvara toplotu i elelektričnu energiju\nSvetski stručnjaci sa Tehnološkog instituta u Masačusetsu (MIT istraživačkog centra Concrete Sustainability Hub - CSHub) i Francuskog nacionalnog centra za naučna istraživanja (CNRS) napravili su beton od nanočestica čađi, koji proizvodi električnu energiju i stvara toplotu.\nVIDEO: Novi ruski satelit uspešno odvojen od matične rakete Sojuz\nNovi ruski telekomunikacioni satelit iz programa "Jedna mreža 36", sa samostalnim raketnim pogonom, uspešno se odvojio od matične rakete Sojuz-2.1b koja je rano jutros lansirana sa kosmodroma Vostočni, saopštila je ruska svemirska agencija Roskosmos.\nPenzioneri i ove godine mogu na odmor u banje o trošku Fonda\nOdloženi radovi u delu Futoškog puta\nIzraelska vojska saopštila da nije ušla u pojas Gaze, "greška u internoj komunikaciji"\n"Let nikuda" rasprodat za dva i po minuta\nŠta bi roditelji sve trebalo da znaju o vakcinaciji dece?\nVIDEO: Železnička stanica u Novom Sadu već danima u potpunom mraku: Kao horor film\nTepić: U telefonu najbližeg Palminog saradnika fotografije i snimci nagih maloletnica\nFOTO, VIDEO: Ustaškim obeležjem oskrnavljen mural posvećen Đorđu Balaševiću na Limanu\nMomirović: Imaćemo praktično jedan grad, Beograd i Novi Sad će se spojiti\nBezbednjacima "brzi prsti" doneli stanove po povlašćenim cenama, sada ih izdaju za dobre pare\nDr Ljiljana Lazić za 021 objašnjava kako da odaberete vakcinu: Svaka je dobra i štiti od smrti


RAHMETLI ŠEFKU SALKOVIĆU POSTHUMNO DODIJELJENO ODLIKOVANJE “ORDEN NARODNOG HEROJA” — Bosnjaci.Net\tNaslovna | Arhiva | Pretraga | Redakcija | O Bosnjaci.Net | Kontakt | Bosniaks.Net\nKabinet Predsjednice Republike Kosova Atifete JahjagaRAHMETLI ŠEFKU SALKOVIĆU POSTHUMNO DODIJELJENO ODLIKOVANJE “ORDEN NARODNOG HEROJA”\nObjavljeno: 28. June 2012. 14:06:49\nMihret Salkovic Atifete Jahjaga i Marina Salkovic\nEtem Salkovic kod predsjednice Kosova\nSahit i Ćerim i porodica Šefka Salkovića\nMihret i Etem Salković sa Šefkovim ordenom i plaketom\nOrden "Narodnog heroja Republike Kosovo" posthumno didijeljen rahmetli Šefku SalkovićuU četvrtak, 27. juna ove godine u Kabinetu predsjednice Kosova, održana je manifestacija dodjele certifikata o odlikovanjima koje je osobno uručila predsjednica Republike Kosova Atifete Jahjaga, na osnovu svoje odluke o odlikovanjima uoči 12. juna - Dana slobode na Kosovu.\nTom prilikom je ukupno odlikovano 30 ljudi s Kosova, među njima 12-toro ordenom Narodnog heroja.\nMeđu ovih dvanaestoro heroja je i rahmetli Šefko Salković (1980. - 2010.). Da podsjetimo da je on mučki ubijen 08. decembra 2010. godine, uoči parlamentarnih izbora na Kosovu, kao komesar CIK-a. Nepoznati napadači i još neotkrivene ubice, su ovaj gnusni čin uradili u zasjedi na regionalnom putu niže Šefkovog rodnog sela Rvatske, općina Leposavić. Navodno se ubice slobodno šetaju tim nemirnim dijelom Kosova i kroz Srbiju, koji je još pod kontrolom paralelnih struktura iz Srbije. Uzimajući sve ovo u obzir, kao i doprinos rahmetli Šefka Salkovića kosovskoj i bošnjačkoj politici na Kosovu i hrabroj odbrani digniteta svog mjesta i Bošnjaka u njemu, predsjednica je, na osnovu zahtjeva troje bošnjačkih članova Konsultativnog vijeća zajednica - Ćerima Bajramija (potpisnika ovih redaka), Sahita Kandića i Dude Balje, od oktobra prošle godine, te tri oficijelne intervencije inicijatora u međuvremenu kod predsjedničkog kabineta, ali i doprinosom Sahita Kandića koji je uoči odluke o odlikovanjima imenovan od KVZK članom komisije za odlikovanja, donijela ovu odluku. Odluka kosovske predsjednice je inače u skladu sa zakonom i adekvatnom uredbom, što je u međuvremenu zapravo manjkalo, jer je zakon bio u izmjeni i dupuni.\nOvim činom predsjednica Atifete Jahjaga je pored priznanja rahmetliji i njegovoj porodici, odala počast i cijeloj bošnjačkoj nacionalnoj zajednici na Kosovu i šire, na što joj posebnu zahvalnost izražavaju inicijatori.\nSamom činu uručivanja odlikovanja u Kabinetu predsjednice u minulu srijedu, prisustvovalo je po nekoliko članova porodica odlikovanih Narodnih heroja, kao i odlikovani živi primaoci s drugim odličjima. Za nadati se da kosovske vlasti neće zaboraviti ni Edina Islamovića: Na kolicima Edin Islamović nakon ranjavanja, Ćerim Bajrami i Sahit Kandić\nPoslije prigodnog govora, predsjednica je uručivala odličja, po redu prozvanih odnosno odlikovanih, tako da je odlikovanje za rahmetli Šefka primio njegov otac Etem Salković, kome je tu prednost pružila prisutna supruga rahmetlije Marina Salković. Ovom prigodnom činu bili su prisutni i najbliži članovi porodice Šefka, Mirsada i Mihret Salković.\nIza rahmetli Šefka je ostala njegova mala kćerkica Sara, koja je nedavno napunila dvije godine i supruga Marina. Očekuje se da one imaju i nekakvu pomoć po osnovu ovog priznanja za rahmetli Šefka, jer im je zaista materijalna pomoć i potrebna! Ista pomoć je i dalje potrebna Edinu Islamoviću, saradniku Šefka Salkovića, koji je tokom tog gnusnog napada vatrenim oružjem bio teško ranjen, tako da su mu ostale trajne posljedice po zdravlju. Islamović inače ne može da se slobodno vrati u svoju rodnu Rvatsku, jer ona još nije slobodna, dok je ogromna većina Bošnjaka u njoj izložena raznim provokacijama i pritiscima za iseljavanje, što su mnogi, nažalost, i učinili.\n» O BOŠNJACIMA TORBEŠKOG PORIJEKLA NA KOSOVU\n06. April 2013 18:30\n» NAŠ LJUDSKI SELAM DŽENETLIJI, INŠA-ALLAH!\n21. February 2013 18:25\n» PREZENTACIJA DUHOVNOSTI I GOSTOPRIMSTVA\n19. June 2012 01:14\n» „POKRET MAJKI“ - 13 GODINA POSLIJE\n» BOŠNJAČKO NACIONALNO I KULTURNO POVEZIVANJE\n29. November 2011 07:44\n» KADA ĆE BIH PRIZNATI KOSOVO, ILI MAKAR PUTNE ISPRAVE?\n11. October 2011 21:44\n» HAJIRLI NAM BILO\n12. June 2011 19:19\n» ŠABOTIĆU, NEMATE PRAVO DA GOVORITE U IME VEĆINE BOŠNJAKA KOSOVA U DIJASPORI\n» BOŠNJACI UOČI POPISA STANOVNIŠTVA U REPUBLICI KOSOVO\n21. March 2011 12:05\n» KOSOVO: POŠTIVANJE MANJINSKIH PRAVA\n21. April 2010 02:43\n» BOŠNJAČKI POLITIČARI DOVELI U KRIZU OBRAZOVANJE NA BOSANSKOM JEZIKU\n31. March 2010 02:09\n» U PROCESU NACIONALNE AFIRMACIJE\n18. March 2010 01:09\n» OTIŠAO JE JEDAN OD NAJUČENIJIH BOŠNJAKA\n20. February 2010 12:53\n» MEĐU BOŠNJACIMA NA KOSOVU BORAVIO IMAM IZ BOSNE\n05. October 2009 13:46\n» POLITIČKA ILI NACIONALNA MANIFESTACIJA?\n23. September 2009 14:34\n» SUZE REISA CERIĆA\n02. September 2009 15:15\n» KOSOVSKI BOŠNJACI TRAŽE OD DRŽAVE BOSNE I HERCEGOVINE DA ŠTO PRIJE PRIZNA KOSOVSKA PUTNA DOKUMENTA\n16. May 2009 09:49\n» KOSOVSKI BOŠNJACI I BOSNA\n15. April 2009 20:07\n» „BOŠNJAČKA AGENDA“\n12. March 2009 19:57\n» “BUGARSKI (OKUPATORSKI) ĆUTEK” I “BOŠNJAČKO SEIRENJE”\n24. February 2009 20:09


kolew - HiFi forumi\nkolew replied to kolew's topic in High Definition\ne a pogledajte ovo vinjetiranje po coskovim...u pitanju je lg50lb671 https://www.flickr.com/photos/[email protected]/15271485963/\nkolew posted a topic in High Definition\nposle duzeg vremena zelim da promenim tv,imamo sam panasonic full hd plazmu od 50inca, a sada zelim modernizaciju,ono sto sam imao priliku da vidim od LG i Samsunga led varijante cenovnog ranga do 600-700e iskreno osim nerealno nabudzenih boja prejakog kontrasta i grafinto crne umesto duboke prave crni nisam ima nista drugo da vidim,da ne spominjem probijanje po coskovoima i sl. Kod LG sam gledao naj popularniji model lb671v. Smart i 3d su mi nebitene jer 3d me bzv zamara ia smrt mi je HT pc koji radi vrhunski i necujno,tako da me smart ne zanima...u glavnom bitna mi je potrosnja jer se kod\nkolew replied to kolew's topic in PC & Hi-Fi\nMoja greska izvinjavam se.u pitanju je stariji av risiver azur 540r nema hdmi samo koaksijalne I opticke ulaze\nkolew posted a topic in PC & Hi-Fi\nIntereauje me sledece: Koristim AV risiver za gledanje filmova I slusanje muzike jedini izvor zvuka je PC, na dosadanjem kompu zvuk je isao preko optickog kabla iz maticne ploce do risivera I na taj nacin imao visekanalni zvuk ali sada zelim kupiti mikro atx komp koji nema opticki a ni koaksialni izlaz vec samo SPDF pa me intereauje na koji nacin mogu I da li u opste mogu dobiti visekanalni zvuk sa tog izlaza , jer poenta je da mi D/A konverter u risiveru dekodira zvuk iz kompa iz digitalni u analogni.risiver je Cambridge Audio Azur440r\nkolew replied to bojke1's topic in Kućni bioskop\nja jedino sto sam cuo da svira briljanto u stereo modu od svih av risivera jeste Cambridge Audio Azur 540r,to je jedina sprava koja po meni a i po mnogim kolegama iz hi-fi sveta svira bolje od puno pojacala ceneovnog ranga do 1000e, na zalost dugo vremena trazim da kupim jaci model)ali nikao da naleti) azur 640r i to ne iz razloga sto je ovaj slab ili bilo sta drugo vec iz razlog dobro poznatog -sto je ljudsko oko nezasito i uvek trzai vise... inace probao sam sve od denona ,harmana,onkyo,sony...i stigo pre 3 godine do ovog malog engleza koga sam gore spomenuo kao odlicnu univerzalnu spravu\nNovi LED projektori LG\nkolew replied to kolew's topic in Kućni bioskop\nlepo, fino,malo mi je bez veze u odnosu na 50ticu plazmu panasonikovu full hd...pa sam ga prodao...slika je veca od tv-a i nista vise.sve ostalo je bolkje na tv-u\nkolew replied to emil's topic in Kućni bioskop\ndrugari juce sam u nekoj trampi dobio Onkyo nr807,kojij e fizicki podosta unisten,izguljen,ocesan....Ali RADI,rade mu i hdmi ulazi i izlaz,i zvucni izlazi,e sad standardni problem:nemam daljinac,nemam mikrofon za samokalibraciju i jako tesko se snalazim u rukovanju sa njim,da l;i iko ima zelje,volje da me uputi u koriscenje ove sprave? Naj gluplja stvar me izludjuje sto ne mogu nikako da nahvatam kako da ukljucim varijantu da mi ekran na risiveru stalno bude upaljen a ne posle svakog kontakta sa komandama uredjaja on se ugasi,sve dok opet ne taknem makar volume...ovo je banalnos ali eto ne\nnakon dugog usviravanja ove plazme doslo je vreme da se izvrsi kalibracija e sad prosto pitanje da li iko od vas ima ideju kako to obaviti konkretno na modelu: Panasonic tx-p50u30e\nnema ga ni ujednoj radnji,niti ce ga biti uskoro,ali inistranstvo je nekako nama blize tako da sam nabavio doticni model...\nkolew posted a topic in Kućni bioskop\nLG PA70G,da li neko ima sazanja da u beogradu postoji mesto gde moze da se vidi ovaj uredjaj, Inace je u pitanju nova generacija HD proektora sa vekom trajanja od 30000 sati , sto ce reci ako se svaki dan gleda(sto je nemoguce) 4 sata dnevno trajace preko 20 godina... sto znaci da ovaj uredjaj moze da se koristi podosta bez obaziranja na lampu... Samo me zanima kakvi su njegovi 700 ansi lumena i da li je to dovoljno za gledanje filmava u razumljivo dobrom kvalitetu? http://www.projectorcentral.com/LG-PA70G.htm\nja da,a mislio sam da sanja


January 2016 – Bosanski kinološki savez\n08. 05. 2016. CAC SREBRENIK DRŽAVNA IZLOŽBA PASA Suci Dubravka Reicher (Croatia) Željko Žilnik (Croatia) Sunčica Lazić (Serbia) Damir Šerak (BiH) Muhidin Handžić (BiH) Program 08:00 – ulazak izlagača 10:00 – otvaranje izložbe 10:15 – ocjenjivanje pasa u krugovima 12:00 – Klupska izložba autohtonih pasmina 14:00 – izbor najljepšeg pasa dana 15:00 – Supreme BIS 15:30 – zatvaranje izložbe Upisnina – za sve izlagače neovisno iz koje zemlje dolaze PRVI ROK – do 29. 02. 2016. PRVI PAS (sa katalogom) – 20,00 KM OSTALI PSI bez kataloga – 15,00 KM AUTOHTONE PASMINE – 10,00 KM ŠTENCI I VETERANI – 15,00 KM DRUGI ROK – do 31. 03. 2016. PRVI PAS (sa katalogom) – 25,00 KM OSTALI PSI bez kataloga – 20,00 KM AUTOHTONE PASMINE – 10,00 KM ŠTENCI I VETERANI – 20,00 KM ZADNJ ROK – do 26. 04. 2016. PRVI PAS (sa katalogom) – 30,00 KM OSTALI PSI bez kataloga – 25,00 KM AUTOHTONE PASMINE – 10,00 KM ŠTENCI I VETERANI – 25, 00 KM PAROVI, UZGOJNE GRUPE, JUNIOR HANDLING – GRATIS Izlagači iz Bosne i Hercegovene dužni su platiti godišnju članarinu nekoj od članica KSuBiH, što dokazuju članskom kartom ili uvidom u listu članica BKS-a. Prijave izlagača iz Bosne i Hercegovine bez priložene potvrde o uplati neće biti prihvaćene, psi neće biti uvršteni u katalog, izuzev ako od strane organizatora nije odobreno plačanje na dan izložbe. UPLATE NAKON ZADNJEG ROKA ZA PRIJAVU (26.04.2016.) NEĆE BITI PRIHVAĆENE. Izlagači koji su prijavili pse za izložbu, dužni su platiti prijavu bez obzira da li će prijavljeni pas učestvovati na izložbi ili ne. Mjesto izložbe Gradski stadion FK GRADINA 44° 42’ 13.08” S 18° 29’ 16.66” I PLAĆANJE ZA DOMAĆE IZLAGAČE Kinološko društvo “Tornjak” Srebrenik, Ćehaje bb, 75 350 Srebrenik Banka: NLB [...]\n15. 07. 2016. CAC SARAJEVO\nDRŽAVNA IZLOŽBA PASA Suci Boris Špoljarić (Croatia) Denis Kuzelj (Bulgaria) George Onishchenko (Ukraine) Goran Rokić (Croatia) José Juan Vidal Montero (Spain) Nemanja Jovanović (Serbia) Torsten Lemmer (Germany) Program 17:00 - ulazak izlagača 17:15 - otvaranje izložbe 17:30 - ocjenjivanje pasa na klupskim izložbama 20:30 - ocjenjivanje pasa u krugovima 22:00 - izbor najljepšeg pasa dana 24:00 - zatvaranje izložbe Mjesto izložbe Sportski Centar – Una Longitude: 18.39401 Latitude: 43.857771 Studentski kampus, Zmaja od Bosne 8, Sarajevo, BiH Upisnina – za sve izlagače neovisno iz koje zemlje dolaze PRVI ROK – do 31. 03. 2016. PRVI PAS (sa katalogom) - 20,00 KM OSTALI PSI (bez kataloga) - 15,00 KM AUTOHTONE PASMINE - 20,00 KM ŠTENCI I VETERANI - 20,00 KM DRUGI ROK – do 15. 06. 2016. PRVI PAS (sa katalogom) - 30,00 KM OSTALI PSI (bez kataloga) - 25,00 KM AUTOHTONE PASMINE - 25,00 KM ŠTENCI I VETERANI - 25,00 KM ZADNJ ROK – do 10. 07. 2016. PRVI PAS (sa katalogom) - 40,00 KM OSTALI PSI (bez kataloga) - 35,00 KM AUTOHTONE PASMINE - 3o,00 KM ŠTENCI I VETERANI - 30,00 KM PAROVI, UZGOJNE GRUPE, JUNIOR HANDLING – Plaćanje na dan izložbe 10,00 KM Cijena na dan izložbe (uz odobrenje sekretarijata BKS-a) za sve pse neovisno o pasmini, razredu i vremenu prijave je 50,00 KM. Izlagači iz Bosne i Hercegovene dužni su platiti godišnju članarinu nekoj od članica KSuBiH, što dokazuju čkanskom katom ili uvidom u listu članica BKS-a. Prijave izlagača iz Bosne i Hercegovine bez priložene potvrde o uplati neće biti prihvaćene, psi neće biti uvršteni u katalog, izuzev ako od strane sekretarijata BKS-a nije odobreno plačanje na dan izložbe. UPLATE NAKON ZADNJEG ROKA ZA PRIJAVU [...]


Kakve reforme, samo je rejting važan -\nIzvor: NIN (Katarina Preradović)\nBoško Mijatović o srpskoj ekonomiji uoči izbora\nEkonomija se guši, smanjuje, niko ne investira, ne gradi i kriza se produbljuje. Nažalost, jedina snažna proreformska snaga u Srbiji su MMF i Svetska banka\nAktuelna vlada je obećavala kule i gradove ne bi li pridobila birače, ali praktično ništa nije uradila. Nijedno obećanje, od zapošljavanja, sređivanja državnih finansija, reforme bankarskog sistema, privlačenja investicija do pokretanja privrednog rasta, nije ispunjeno. Ništa. Srbija je u dubokoj krizi i preovladava poslovni pesimizam, što već postaje vrlo ozbiljno, kaže za NIN ekonomista Boško Mijatović, dodajući da se pokazalo da je kod nas kriza dugotrajna, zbog čega poslovni ljudi beže iz biznisa, a zatvaraju se mnoge firme.\n„Trećina poslovnog prostora u Beogradu je prazna. Veliki igrači se povlače iz posla, strani investitori odlaze ili razmišljaju da odu. Njima se s pravom pridaje veliki značaj, ali se zanemaruju domaći. A vitalnost ekonomije presudno zavisi od domaćih investitora, od malih i srednjih preduzeća, koja treba da rastu i zapošljavaju“, kaže on.\nMislite da se za njih ništa nije popravilo u ovom periodu?\nApsolutno ništa. Lokalna samouprava ih i dalje dere raznim taksama, poreska politika je i dalje nefleksibilna, doprinosi za socijalno osiguranje su visoki, korupcija raširena, a poslovni prostor skup. Ekonomija se guši, smanjuje, niko ne investira, ne gradi i kriza se produbljuje.\nKo nam je kriv za to?\nDržava, koja svoj posao radi veoma loše. To je partijska država, kojoj institucije služe više za zapošljavanje partijskih kadrova raznih nivoa, od istaknutih aktivista, koji postaju državni sekretari i ministri, do „sitnijih riba“, koji se zapošljavaju u opštinama u desetinama hiljada, čak bez kvalifikacija ili iskustva u tom poslu. Puno je ljudi na sinekurama. A kvalitet državne administracije i efekti njenog rada sve su gori. Nije čudo da je Srbija na listi Svetske banke po lakoći poslovanja na 93. mestu, iza Kosova, Albanije, Moldavije, Belorusije, Gane i nekih afričkih zemalja. To pokazuje kako nas svet doživljava i kakvi smo u stvari.\nOva vlada je imala puna usta reformi. Zašto ih nije sprovela? Vidite li neki objektivan razlog?\nVidim. Ozbiljne reforme moraju da budu bar donekle bolne, da pogode nekoga i da smanje politički rejting Vlade na kratak rok. Ako se promeni Zakon o radu, ako se ukinu subvencije, ako se likvidiraju preduzeća u restrukturiranju, ako se ugasi Železara Smederevo, ako se podigne cena gasa na tržišni nivo, neko to mora da podnese. Neko će da izgubi. I zato vlade i političari u poslednjih desetak godina najveći prioritet u radu daju svom političkom rejtingu, a ne državi, narodu ili reformama. Samo im je rejting važan. Krenulo se u demagogiju, laganje, prodavanje magle, Potemkinova sela, kontrolu medija… Prodavci magle su zbog borbe za rejting zanemarili stvarne interese države.\nZnači li to da opet imamo iste prodavce magle jer nam je objašnjeno da idemo na nove izbore baš zbog reformi?\nMislim da Vučić sada šalje sledeću poruku – nismo do sada mogli u reforme, ali ćemo posle izbora da krenemo. Ne znam zašto bi neko sada verovao u ta obećanja, kada je Vučić, kao i Dačić, i Tadić i Čeda, političar koji je okrenut rejtingu, a ne ozbiljnim reformama kakve su potrebne. Zato ne verujem da će nam se išta promeniti ni sa novom vladom. Nažalost, jedina snažna proreformska snaga ovde su MMF i Svetska banka, pošto kredite uslovljavaju ekonomskim reformama. Pošto nam povremeno zatreba pečat i finansijska podrška MMF-a, onda čas sklopimo aranžman, čas ga odbijemo i igramo igru. I sada iz Vlade najavljuju dogovor sa Fondom, ali posle izbora, naravno.\nMislite li da imamo šanse za aranžman i da li će za Fond biti dovoljne najave ministra Lazara Krstića da će se zadržati solidarni porez, a da će preglomazni javni sektor od blizu 800.000 ljudi biti smanjen prirodnim odlivom? Hoće li nas to spasti?\nNaravno da neće, a pitanje je i da li će se sprovesti. Nama se najavi zamrzavanje zapošljavanja, a partija na vlasti nakon toga zaposli više hiljada svojih ljudi na lokalu, u republici, u javnim preduzećima. I dok se privreda sužava, javni sektor raste. Neće nas spasti ni dalje enormno zaduživanje. Samo u februaru je Ministarstvo finansija emitovalo državne obveznice za 43 milijarde dinara. To diže i kamatne stope za privredu. Država plaća i više od 10 odsto godišnje, tvrdeći da to nije strašno za nju, jer je baš briga šta će biti za pet godina, a privreda strada i ne može da izađe iz krize bez povoljnih kredita.\nStranke obećavaju jeftine kredite za privredu kroz različite oblike razvojne banke. Možemo li to da napravimo, a da ne bude politička banka?\nNe možemo. Postoji li nešto u ovoj zemlji što je državno, a da nije političko? Kad postave prvu petoricu direktora koji nemaju veze sa strankama, na primer direktora Srbijagasa, onda ćemo početi da uzimamo ozbiljno takve najave. Pošto se ovde radi o zloupotrebi države od strane partija, kako za zapošljavanje, tako i za finansiranje kampanja državnim sredstvima, svaka takva banka bi bila politička i propala bi vrlo brzo. Imamo sveže primere Razvojne banke Vojvodine, Agrobanke, koje su pukle, Fonda za razvoj… Ima li neke institucije koja nije propala, a državna je? Zato bi bilo neozbiljno opet ponavljati takvu glupost i bacati pare.\nZagovornici državnog intervencionizma često prete baukom neoliberalizma, koji će nas uništiti. Imamo li mi uopšte pravu tržišnu ekonomiju?\nSrbija nikada nije imala liberalni koncept u poslednjih desetak godina. Gde se ovde vidi liberalna ekonomija? U desetinama državnih strategija razvoja, koje se donose non-stop, u Zakonu o radu, koji je najblaže rečeno, socijalistički, sindikalistički, u bankama koje kontroliše država, u subvencijama raznih vrsta, u povezivanju radnog staža, u medijima, koje kontroliše politika… Nađite mi jednu delatnost gde vlada liberalni koncept. Nema je, sve je socijalizovano. Zaposleni traže plate od države, čak i kad im nije poslodavac. Zauzmu prugu i dobiju pare. Ovde liberalizam nije ni kročio. Naprotiv, na delu je državni intervencionizam neokomunističkog, partijskog tipa, gde se gleda da se donekle zadovolji narod, sačuvaju glasovi, a prikrije prava situacija. Kod nas preovladava jedna prosindikalistička atmosfera gde su sindikati i radnici uvek u pravu. A sindikalni funkcioneri u Srbiji su jedno zlo, koje radi sopstvenog statusa i privilegija pravi velike otpore reformama. To je jak lobi, koji sve koči. Zakočili su Zakon o radu i imaju nameru da ga koče dalje, ne shvatajući da je to na štetu zaposlenih, da stalni otpor promenama vodi smanjenju zaposlenosti. Nema biznisa, Srbija propada, a sindikat ne da novi zakon o radu. Da li to Vučić zaista hoće?\nKako gledate na zagovaranje koncepta potrošnje i Dinkićeve najave da nam ne treba stezanje kaiša, već više podsticaja?\nDinkić je uvek bio za jedan mali državni intervencionizam, koji bi njemu omogućio da državnim parama reklamira svoju predizbornu kampanju. On je kroz SIEPA i Fond za razvoj, koji su vodili njegovi ljudi, pravio nekoliko atraktivnih investicija godišnje velikim subvencijama. Pitanje je da li su Srbiji koristile takve investicije uz ogromne subvencije, ali bi se on slikao beskrajno i glumio velikog prijatelja biznisa i čoveka koji spašava Srbiju. A u stvari, radilo se o predizbornoj kampanji državnim parama. Zato mislim da je doskorašnji ministar Radulović bio u pravu kada je hteo da ugasi SIEPA i Fond za razvoj. Ipak, čini mi se da će i ove institucije i subvencije preživeti pošto je očigledno da je sve za šta je bio Radulović odbačeno. On je gurnut u stranu, a na scenu se vraća kombinacija demagogije i levičarskog neokomunizma.\nI SPS je sklon državnom intervencionizmu. Direktor Srbijagasa je preuzeo niz propalih preduzeća da bi spasao radna mesta, a sa MMF-om „ne bi ni tikve sadio“. Koliko nas taj pristup košta?\nBajatović je tipični proizvod starog SPS-a, koji najdirektnije demagogiše. Taj veliki privrednik Bajatović, koji neće sa MMF-om, napravio je dug Srbijagasa od preko milijardu evra. Nije to sve njegova nesposobnost, već je delimično posledica i socijalne politike kroz cenu gasa. Ali za nas je presudna reforma javnih preduzeća, nakon koje Bajatović i drugi partijski kadrovi neće biti direktori javnih preduzeća, kada će cene biti na tržišnom nivou, kada će Železnica, rak-rana naše privrede stati na noge, kada će EPS, koji ima ogromne plate, prestati da pravi gubitke. A to što Bajatović neće sa MMF-om samo je odjek Dačićevih reči, koji misli isto. Sve iako oni neće, meni se čini da će Srbija morati sa MMF-om. Zbog rastućeg javnog duga, preko nam je potreban aranžman kako bismo smanjili kamate na buduće zaduživanje. Sada su kamatne stope u svetu na minimumu, a Srbija plaća 5-6 odsto na zajmove u devizama. U perspektivi će u svetu kamate rasti, što znači da će nama da odu na 9-10 odsto. Zato je sporazum sa MMF-om neophodan, ali Fond čeka da dođe „maca na vratanca“, znači sa starim uslovima – štednja, reformski zakoni…\nNe verujete da će se išta promeniti ni sa novom vladom. Šta nas onda čeka?\nMislim da je strategija vlasti bazirana na uverenju da EU mora da nas spase, da nam pomogne finansijski kad zagusti, jer ne smeju da prepuste Srbiju Rusiji. Da nam daju neku milijardu evra kredita, da nas održe iznad vode. Naši političari idu na to. Parazitska je to strategija i znak nesposobnosti i odbijanja da zemlja stane na noge, makar uz bolne rezove. To je politika na kratak rok i mnogo košta, jer nikada nećemo moći sami, već ćemo čekati da nam neko doda pare, a uz politička uslovljavanja.\nImamo li ikakvu garanciju da će nam EU stvarno i pomoći?\nNemamo, ali neko vreme će biti tako. I MMF je deo tog sistema podrške zemlji da ne potone.\nU Vladi slamku spasa vide i u arapskom kreditu za budžet od tri milijarde dolara. Kako vama to deluje?\nTo je komično i neozbiljno – staviti u budžet kredit druge države, koji ne samo da nije potpisan nego ga niko iz te države ni ne pominje. Očigledno je da se radi o sakrivanju budžetske rupe od tri milijarde evra, koju nisu mogli da pokriju nikakvom gimnastikom.\nKako gledate na najavljene arapske investicije i otkud odjednom toliko interesovanje Emirata za nas?\nBilo je govora o zajmovima za poljoprivredu, o fabrikama čipova, avionskih delova, Beogradu na vodi… Najveći deo toga je magla, koju Arapi nisu pomenuli ni obećali. Na sajtu Mubadale svašta piše, ali nema ni reči o potencijalnim investicijama u Srbiju. Nisu pokazali uopšte ozbiljnu nameru da ulažu kod nas. Mislim da su Arapi medijski dobro došli Vladi da prikaže da postoji neko ko je zainteresovan da ulaže u Srbiju. Možda njih ponešto i interesuje, ali je sve to daleko od realizacije. I ne deluje mi da će išta od toga biti.\nDa ste premijer, s kim biste pravili vladu i šta biste prvo uradili?\nNe vidim s kim bi moglo da se radi iz političkih stranaka, jer je utisak da su se pristojni ljudi izvukli iz politike i pobegli glavom bez obzira, a da su u politici ostali demagozi, foliranti i slični. Tu ozbiljne ljude uopšte ne vidim. Šta prvo uraditi? Bila bi potrebna vlada nacionalnog spasa sa širokim mandatom, koja ne bi zavisila od postojeće političke scene i koja bi mogla ozbiljno da prione na posao, neometana od političara. Moraju se srediti javna preduzeća, likvidirati preduzeća u restrukturiranju, reformisati Zakon o radu, sklopiti aranžman sa MMF-om, urediti državne finansije, napraviti sporazum sa ozbiljnim sindikatima o dugoročnom kretanju zarada u Srbiji kako bi živeli u skladu sa svojim mogućnostima i srediti administracija, da na mesta partijskih aparatčika dođu profesionalci. Zna se šta treba raditi, ali nema političke snage koja je spremna da rizikuje svoju političku budućnost zarad reformi. Srbiji je potreban tim koji je spreman da izgubi sledeće izbore. Ne samo verbalno, kao Vučić, nego stvarno.\nAko takav tim nemamo, šta nas čeka?\nNastavak krize, a ne isključujem ni skori bankrot. Da je kreditni rejting Srbije jedini faktor odlučivanja da li će neko kupiti obveznice Srbije, niko ih ne bi kupio. Ali, investitori pretpostavljaju da će svet pomoći Srbiji iz političkih razloga. Ako se to poverenje malo poljulja, onda je Srbija bankrot. Mislim da će se stvar ovako vući još neko vreme. Znači, nećemo potonuti sutra, ali još manje ćemo rešiti krizu na zdrav način. Voleo bih da grešim, ali nisam optimista.


Partizan razočarao za rođendan – mojKontakt portal – Radio Televizija Kontakt\nPartizan razočarao za rođendan\nLider šampionata je imao inicijativu na terenu tokom cijele utakmice (posjed lopte 59% prema 41%), ali ni iz 15 šuteva nije uspio da postigne pogodak.\nBez obzira na ovaj kiks, “crno-beli” ostaju prvi na tabeli Jelen Super lige, sada imaju 17 bodova, dok drugoplasirani Čukarički, odnosno trećeplasirana Crvena zvezda imaju 14, odnosno 12 i utakmicu manje.\nPartizan je tokom prvog poluvremena imao inicijativu, stvarao šanse, međutim realizacija je bila katastrofalna, Nemanja Kojić se pošteno ispromašivao, a velika većina napada je završavala se na ivici kaznenog prostora, gdje krilni igrači, Andrija Živković i Miloš Jojić nisu uspijevali da prevare protivnike.\nJavor je zaprijetio u nekoliko navrata i to uglavnom preko lijevog krila, gdje su gosti velike poteškoće pravili mladom desnom beku Marku Živkoviću, pored koga je prilično nesiguran bio i centralni defanzivac Vojislav Stanković.\nU nastavku je zaigrao i Ismael Fofana, umesto Erika Đembe Đembe koji se gotovo nije vidio na terenu i unio je živost u igru domaće ekipe. To je potrajalo svega prvih desetak minuta drugog dijela, Kojić je opet imao dobru šansu, ali je očajno reagovao.\nKonačno su se otvorili i gosti, koristili su nervozu protivnika i prijetili iz kontranapada, međutim i njima je falilo koncentracije u završnici, imali su pred sobom prazan gol, a potom je i Borko Veselinović propustio odličnu 1 na 1 šansu.\nU nadoknadi vremena Fofana je imao lepu priliku, ako kao da se uplašio da je realizuje, da bi posljednji udarac ka golu Javora uputio Predrag Luka u 96. minutu.\nPartizan se nalazi u velikoj krizi, nakon poraza od Vojvodine u prošlom kolu stigao je i ovaj remi sa Javorom, koji polako diže formu i pokazuje da ravnopravno može da se nosi sa ekipama iz gornjeg doma tabele.\nBorac slavio u Prijedoru,trener Јović najavio otkaz


Mršavljenje | Liposukcija i presoterapija 1500 din | Popusti\nPresoterapija i laserska liposukcija!\n-Laserska liposukcija i tretman presoterapije!\nPostigni dvostruko bolji efekat u eliminaciji celulita i masnih naslaga\nDvostruki efekat u eliminisanju celulita i masnih naslaga\nLaserska liposukcija i presoterapija\nLaserska liposukcija je neinvanzivna metoda koja uspešno deluje na tretirano područije i uklanja masne naslage bez problema, bilo da su u pitanju stomak, bedra, bokovi ili nadlaktice. Ono što je najvažnije možeš postići fenomenalne rezultate bez hirurških intervencija. Primenom ove metode mršavljanja možeš izgubiti i do nekoliko stotina grama masnih ćelija zauvek, smanjiti obim i eliminisati celulit.\nPrimenom presoterapije podstiče se funkcija limfnog sistema, pa se na taj način brže izlučuju štetne materije iz tela kao i sva suvišna tečnost. Zahvaljujući presoterapiji ući ćeš u stanje relaksiranosti, nestaće natečenost i bol. Presoterapija podstiče razgradnju celulita, smanjenje obima i prokrvljenost tkiva. Postiže se ravnoteža tečnosti u organizmu i bolje opšte stanje čoveka.\nNa tebi je samo da rezervišeš kupon a mi smo ti obezbedili popust na tretman laserske liposukcije i presoterapije aparatom najnovije generacije! Kombinacijom tretmana postiže se dvostruko bolji efekat a rezultati su vidljivi odmah!\nP.S. Smršaj brzo i lako, mi znamo kako :)


! /Senat UNSA traži da se profesorima ne isplaćuju plaće dok traje obustava nastave / Radio Sarajevo\n! / Senat UNSA traži da se profesorima ne isplaćuju plaće dok traje obustava nastave\n15. 11. 2019. u 14:53:00 Radiosarajevo.ba\nZbog nastavka sukoba između Univerziteta u Sarajevu i Kliničkog centra danas je održana hitna sjednica Senata UNSA.\nNakon razmatranja tačke 1., Senat Univerziteta u Sarajevu je donio sljedeće zaključke:\n„Senat Univerziteta traži od Vlade Kantona Sarajevo i Skupštine Kantona Sarajevo utvrđivanje odgovornosti ministrice obrazovanja, nauke i mladih Kantona Sarajevo, te pomoćnika ministra za visoko obrazovanje, zbog neodržavanja nastave na fakultetima Grupacije medicinskih nauka od strane Medicinskog fakulteta, te zbog kontinuiranih opstrukcija procesa implementacije Zakona o visokom obrazovanju KS, Odluka Skupštine KS o pripajanju fakulteta, akademija i naučnih instituta Univerzitetu u Sarajevu i drugih relevantnih propisa u vezi sa integracijom Univerziteta u Sarajevu.\nSenat zahtijeva od Medicinskog fakulteta da se neizostavno i bez odlaganja provedu zaključci Senata od 30. oktobra 2019. i od 6. novembra 2019. godine, te da se nastava za studente Stomatološkog fakulteta sa klinikama, Fakulteta zdravstvenih studija i Farmaceutskog fakulteta nastavi u skladu sa donesenim zaključcima Senata. Ukoliko se nastava ne uspostavi od 18. novembra 2019. godine, Senat Univerziteta će inicirati iznalaženje alternativnih rješenja putem angažmana nastavnika sa drugih medicinskih fakulteta u Bosni i Hercegovini.\nSenat Univerziteta traži od rektora Univerziteta da naloži POC-u da se nastavnicima i saradnicima Medicinskog fakulteta u Sarajevu obračun plate za period trajanja obustave nastave, izvrši na način da se za dio nastave koja nije realizirana za studente Stomatološkog fakulteta sa klinikama, Fakulteta zdravstvenih studija i Farmaceutskog fakulteta, plata ne obračunava.\nSenat traži utvrđivanje odgovornosti osoba za obustavu nastave od strane Medicinskog fakulteta u trajanju od tri sedmice, te neodržavanja sjednice Grupacije medicinskih nauka.\nSenat Univerziteta traži da se ispita zakonitost zaključenog ugovora iz 2016. godine između Medicinskog fakulteta i UKC, te da se isti dostavi Univerzitetu.\nU slučaju nerealizacije naprijed navedenih zaključaka Senata Univerziteta, isti će biti predmetom razmatranja na svakoj sjednici Senata dok se konačno ne ispoštuju.\nSenat Univerziteta zahtijeva od Medicinskog fakulteta da hitno Službi za nastavu Univerziteta dostavi podatke o opterećenosti svojih nastavnika i u e-HR sistemu, kao i dokaz kada je to opterećenje usvojeno na Vijeću Medicinskog fakulteta.\nTraži se od Osnivača uspostava jednakopravnog statusa svih članica Univerziteta i članova akademske zajednice Univerziteta u Budžetu Kantona Sarajevo, Kolektivnom ugovoru za djelatnost visokog obrazovanja i nauke na Univerzitetu u Sarajevu, Standardima i normativima za obavljanje djelatnosti visokog obrazovanja u Kantonu Sarajevo i Jedinstvenom pravilniku o plaćama i naknadama osoblja Univerziteta u Sarajevu.\nSenat urgira hitno rješavanje prostora Fakulteta zdravstvenih studija Univerziteta u Sarajevu.\nSenat Univerziteta traži zaštitu Univerziteta u Sarajevu i njegovih organizacionih jedinica, te studenata od procesa koji narušavaju akademski kredibilitet i rad Univerziteta“, navodi se u saopćenju Senata UNSA-e.\nNakon razmatranja tačke 2., Senat Univerziteta u Sarajevu je donio sljedeće zaključke:\n„Informacija rektora Univerziteta u Sarajevu prof. dr. Rifata Škrijelja o pokrenutim aktivnostima na pripremi Prednacrta Ugovora o međusobnim pravima i obavezama između Univerziteta u Sarajevu i Univerzitetskog kliničkog centra Sarajevo, prima se k znanju.\nSenat Univerziteta u Sarajevu daje punu podršku Farmaceutskom fakultetu, Fakultetu zdravstvenih studija i Stomatološkom fakultetu sa klinikama, a na kojima je obustavljena nastava od strane Medicinskog fakulteta, za nepotpisivanje ugovora sa Medicinskim fakultetom prije sticanja svih neophodnih Zakonom i Statutom utvrđenih uslova za isto, te za iznalaženje najboljeg rješenja da se nastava na ovim fakultetima uspostavi.\nS obzirom da tekst prednacrta ugovora u ovom momentu nije usaglašen između fakulteta Grupacije medicinskih nauka, Univerziteta u Sarajevu i Univerzitetskog kliničkog centra Sarajevo, isti nije moguće potpisati, te je u cilju nastavka aktivnosti na izradi predmetnog ugovora potrebno da svi navedeni subjekti odrede po jednog predstavnika radi formiranja zajedničke komisije sa zadatkom usaglašavanja teksta, odnosno sadržaja ugovora.\nPotrebno je obezbijediti podršku Osnivača u cilju kontinuiranog provođenja aktivnosti i okončanja pravne integracije Univerziteta u Sarajevu“, saopćeno je.\nTagovi: BiH Sarajevo UNSA Senat UNSA\nKS / Škrijelj i UO UNSA odbili prihvatiti rješenje inspekcije: Nećemo vratiti Čavaljugu\nSarajevo / Sindikat UNSA: Vlada KS s nama nije potpisala kolektivni ugovor\nFoto / 75 godina Ujedinjenih nacija: Bh. građani žele bolje zdravstvo i obrazovanje